Hotellit Dublin | Tarjolla 1187 halpaa hotellia Dublinissa | Expedia.fi\nDublin – matkaopasLoma-asunnot kohteessa DublinLennot kohteeseen DublinDublin – autonvuokrausDublin – lomapaketit\nTarkista kohteen Dublin hinnat täksi illaksi eli 21. syysk. - 22. syysk.\nTarkista kohteen Dublin hinnat huomisillaksi eli 22. syysk. - 23. syysk.\nTarkista kohteen Dublin hinnat täksi viikonlopuksi eli 24. syysk. - 26. syysk.\nTarkista kohteen Dublin hinnat ensi viikonlopuksi eli 1. lokak. - 3. lokak.\nMarrion Square (aukio)\nBeaumont Hospital (sairaala)\nHinta on 355 € per yö ajalle 19. lokak. viiva 19. lokak.355 €\n"Tyylikäs, perinteisen tunnelmallinen, loistava palvelu. Kaunis sijainti. Mutta kylpyhuoneesta puuttui käsisuihku."\nHinta on 229 € per yö ajalle 28. syysk. viiva 28. syysk.229 €\n"Erittäin hyvä sijainti ja hyvä henkilökunta sekä siisteys. Vähän kulumista alkaa olla havaittavissa."\nTallenna Wynn's Hotel omiin listoihisi\nHinta on 89 € per yö ajalle 22. syysk. viiva 22. syysk.89 €\n"Ensimmäinen hotelli aivan surkea clifton"\nTallenna Hilton Dublin Airport Hotel omiin listoihisi\nHinta on 95 € per yö ajalle 27. syysk. viiva 27. syysk.95 €\n"Onnistunut valinta,mukavat ja siistit huoneet,hyvä aamiainen.Suosittelen."\nTallenna Aloft Dublin City omiin listoihisi\nHinta on 110 € per yö ajalle 27. syysk. viiva 27. syysk.110 €\n4.6/5Wonderful! (268 arvostelua)\nTallenna The Marker Hotel - A Leading hotel of the world omiin listoihisi\nHinta on 278 € per yö ajalle 29. syysk. viiva 29. syysk.278 €\n"Great hotel when you want comfort and relaxation. Bit far away from city center and not any pubs or restaurants right next to the hotel. Cafes and grocery stores very near by."\nTallenna Hilton Garden Inn Dublin Custom House omiin listoihisi\nHinta on 110 € per yö ajalle 28. syysk. viiva 28. syysk.110 €\n"Erinomainen kolmen tähden hotelli. Hotellin edessä myös lentokenttäbussin pysäkki. Vieressä on Epic-museo, joka on kiinnostava, ja samassa rakennuksessa on myös muutama lounasravintola. Muuten n. kilometrin säteellä ei ole juuri palveluita tai nähtävyyksiä."\nHinta on 120 € per yö ajalle 22. syysk. viiva 22. syysk.120 €\nTallenna Holiday Inn Express Dublin City Centre, an IHG Hotel omiin listoihisi\n"Palvelualtis ja miellyttävä henkilökunta, hyvä sijainti."\nHinta on 93 € per yö ajalle 21. lokak. viiva 21. lokak.93 €\n"Hyvä sijainti ja kaikki toimi"\nTallenna Clayton Hotel Cardiff Lane omiin listoihisi\n"Location is good, its clean, especially beds and bedding is very good and pool area is nice. BUT if you take customers during xmas period, the services should be the same as every other day, now the restaurant was closed etc and some issues with vending machines not working, the hotel informed on ..."\nHinta on 75 € per yö ajalle 5. lokak. viiva 5. lokak.75 €\n4.2/5Excellent! (1,556 arvostelua)\n"My room was very clean and all attractions and shops are near this hotel."\nHinta on 105 € per yö ajalle 23. syysk. viiva 23. syysk.105 €\n"Hyvä sijainti. Jo paremmat päivänsä nähnyt hotelli."\n4.4/5Wonderful! (1,610 arvostelua)\n4.2/5Excellent! (1,130 arvostelua)\n"Sijainti erinomainen kaupungin keskustassa, bussipysäkki aivan hotellin edessä. Palvelu sujuvaa ja ystävällistä. Varasivat hotellista jopa matkamme seuraavan aamun kiertoajelulle. Huone siisti ja lämmin."\nTallenna The Morgan Hotel omiin listoihisi\nHinta on 142 € per yö ajalle 22. syysk. viiva 22. syysk.142 €\n"Suihkutiloissa,sadevesisuihkussa, ei aina tullut lämmintä vettä.Suihkun kannatin oli rikki. Aamiainen oli erittäin hyvä.Palvelu oli hyvää aamiaisella. Kahvikuppeja ei vaihdettu huoneessa. Siivous oli hyvin hoidettu. Hotelli ei lukenut toiveitamme infokentässä asiakastoivetta erillisistä ..."\nHinta on 91 € per yö ajalle 17. lokak. viiva 17. lokak.91 €\n"Sijainti oli loistava ja kaikki meni hienosti"\nHinta on 91 € per yö ajalle 5. lokak. viiva 5. lokak.91 €\nDublin – missä kannattaa yöpyä\nDublin – löydä parhaat alueet suosikkiaktiviteeteillesi. Lue lisää kohteesta Dublin\n4/5Very Good!(121 aluearvostelua)\nDublinin keskusta tunnetaan loistavasta yöelämästä, kiehtovista museoista ja upeasta elävästä musiikista. Myös suositut nähtävyydet, kuten Jervis Shopping Center (ostoskeskus) ja Henry Street Shopping District, ovat näkemisen arvoisia. Läheiset Jervisin asema ja Abbey Streetin asema takaavat, että kaupunkiin on helppoa tutustua.\nDublinin keskusta – hae hotelleja\nTemple Bar – hae hotelleja\nBallsbridge tunnetaan loistavasta yöelämästä, ja muihin nähtävyyksiin kuuluu Aviva Stadium ja RDS Main Arena.\nBallsbridge – hae hotelleja\nKilmainham tunnetaan lukuisista ruokailumahdollisuuksista, ja kaupungissa ollessasi War Memorial Gardens ja Kilmainham Gaol Historical Museum ovat ehdottomasti vierailun arvoisia kohteita.\nKilmainham – hae hotelleja\nKohteessa The Liberties vieraillessasi kannattaa tutustua alueen nähtävyyksiin, joihin kuuluu Guinness Storehouse ja Vicar Street (konserttitalo), ja läheiset James'sin asema ja Heustonin asema takaavat, että kaupunkiin tutustuminen on vaivatonta.\nThe Liberties – hae hotelleja\nHotelliopas: Dublin, Irlanti\nHotellit Dublinissa: Hotellin löytäminen Irlannin pääkaupungista Dublinista on helppoa, sillä kaupungissa on runsas majoitustarjonta ja vaihtoehtoja löytyy eri hintaluokista – huippuhotelleista hostelleihin ja aamiaismajoitukseen. Yöpyminen Dublinissa onnistuu käytännöllisesti itselle mielenkiintoisimpien vierailukohteiden läheisyydessä, ja voitkin valita oman majoituksesi sen perusteella, oletko kiinnostunut esimerkiksi lähinnä historiallisista nähtävyyksistä, shoppailusta vai yöelämästä.\nHotellit Dublin – minkälaisia vaihtoehtoja on tarjolla?\nDublinin hotellit ja muut majoitusvaihtoehdot soveltuvat erinomaisesti kaikkiin tarpeisiin aina hostellimajoituksesta ja B&B-paikoista luksushotelleihin. Etenkin Liffeyjoen eteläpuolelta löytyvät luksustason Dublinin hotellit, jotka soveltuvat hyvin vaativaankin makuun. Keskustassa on hyvä valikoima myös keskihintaisia hotelleja, mutta edullisen hinnan varmistaakseen on varaus erityisesti kesän sesonkiaikaan muistettava tehdä ajoissa. Varsinkin viikonloppumatkat Dubliniin ovat kysyttyjä, ja voit avullamme kätevästi löytää myös halvat lennot Dubliniin. Kohtuuhintaan voit löytää Dublinin hotellien joukosta myös viehättävät ja tyyliltään persoonalliset boutique-hotellit – joiden joukosta löytyy toki myös ylellisiä luksustason vaihtoehtoja.\nKodinomaisesta majoittumisesta pitävälle aamiaismajoitukset ovat oivallinen vaihtoehto ja niissä voi kokea irlantilaisen vieraanvaraisuuden erityisen konkreettisesti. Aamiaismajoitusta löytyy niin keskustan alueelta kuin hieman kauempaa maaseudulta. Vaihtoehdoksi Dublinin hotelleille, niukan budjetin matkaajan kannattaa tutustua myös kaupungin hostellitarjontaan, sillä useamman henkilön makuusaleissa voi yöpymisen saada todella edulliseen hintaan.\nMissä hotellit Dublinissa sijaitsevat?\nDublinin keskustaa halkoo Liffeyjoki, joka myös jakaa kaupungin kahteen hieman erityyppiseen alueeseen. Joen pohjoinen puoli on tunnelmaltaan hivenen arkisempi ja hintatasoltaan edullisempi ja täältä on hyvä mahdollisuus löytää halpa hotelli Dublinissa. O’Connel Street -pääkadun lähistöllä on paljon varteenotettavia hotellivaihtoehtoja, jotka sijaitsevat hyvien liikenneyhteyksien varrella ja lähellä palveluita ja ostoskatuja. Liffeyjoen eteläpuoli puolestaan on pohjoista aluetta hinnakkaampaa seutua ja täällä sijaitsevat myös kaikista hienoimmat Dublinin hotellit. Eteläisen puolen kiinnostavimpia sijainteja ovat Temple Barin sekä Grafton Streetin alueet. Suurin osa keskustan nähtävyyksistä on kävelymatkan päässä Temple Barilta, ja alueen yöelämä on myös vilkasta. Mikäli haluat yöpyä rauhallisemmalla alueella eikä pidempi välimatka keskustan kohteisiin haittaa, kannattaa sinun tutustua myös keskustan ulkopuolisten alueiden majoitustarjontaan. Sivustomme kautta löydät tarvittaessa myös autovuokraamot Dublinissa.\nKuinka voin valita sopivan hotellin Dublinissa?\nDublinin hotellien ja muiden majapaikkojen valintaan vaikuttavat ennen kaikkea matkasi tarkoitus sekä käytettävissäsi oleva budjetti. Dublin ei matkailukohteena kuulu Euroopan halvimpiin, mutta kohtuulliseen hintaan on sieltäkin hyvin mahdollista löytää viihtyisä majoitus. Finanssielämän keskuksena Dublin on hyvin valmistautunut ottamaan avosylin vastaan myös työmatkalaiset.\nMonet haluavat Dublinin-matkallaan tutustua kaupungin vanhoihin rakennuksiin ja gregoriaaniseen arkkitehtuuriin, jota voi ihastella erityisesti Liffeyjoen eteläpuolen huolitellussa miljöössä. Mikäli haluat matkallasi nauttia myös kaupungin yöelämästä, kannattaa hotelli Dublinissa varata joen eteläpuolella sijaitsevan yöelämän keskuksen, Temple barin alueelta. Ympäristön viihtyisyydestä ei ole tarvetta tinkiä, sillä Liffeyjoen varrelta löytyy vehreitä puistoalueita, joiden hotelleilta ei ole liian pitkä matka kaupungin huvittelukohteisiin. Joen eteläpuolella sijaitsee myös muiden muassa Trinity College, joka kirjastoineen kuuluu ”pakollisiin” vierailukohteisiin Dublinissa.\nLiffeyjoen pohjoispuolinen O’Connel Street ympäristöineen tarjoaa shoppailusta pitävälle erinomaiset ostosmahdollisuudet merkkiliikkeineen. O’Connel Streetillä sijaitsevat myös Dublinin kuuluisa kirjakauppa Eason and Son sekä vuonna 1818 valmistunut GPO-postitalo, jonka rooli Irlannin itsenäistymisessä 1900-luvun alussa oli merkittävä ja joka kuuluu Dublinin arkkitehtonisiin helmiin.\nMyös lapsiperheet viihtyvät Dublinissa, jonka keskusta on verraten pieni ja joka yleisesti ottaen on varsin turvallinen matkakohde. Leveällä ja liikenteeltään rauhallisella O’Connel Streetillä joen pohjoispuolella on mukava kävellä myös perheen pienimpien kanssa; sadekuuroja pääsee tarvittaessa pakoon ostoskeskuksiin ja tavarataloihin. Liffeyjoen eteläpuolella taas lapsiperheille kiehtovaa aluetta ovat Temple Barin viereiset keskiaikaiset korttelit, joiden kätköistä löytyy myös Dublinia-elämysmuseo.\nMikä on paras paikka yöpyä kohteessa Dublin?Mikä on paras paikka yöpyä kohteessa Dublin?\nThe Wilder on Expedian asiakkaiden suosima majoitusliike. Tässä 4 tähden hotellissa asiakkaiden käytössä on ravintola ja ilmainen langaton internetyhteys. The Mayson Dublin ja Rathview House B&B ovat myös asiakkaidemme suosiossa ja sopivat täydellisesti vierailullesi.\nJos minun on peruutettava hotellivaraukseni kohteessa Dublin, saanko siitä hyvityksen?Jos minun on peruutettava hotellivaraukseni kohteessa Dublin, saanko siitä hyvityksen?\nKyllä, useimmat hotellihuonevaraukset ovat täysin hyvitettäviä, jos ne peruutetaan ennen kuin hotellin peruutusaika päättyy eli tyypillisesti 24–48 tuntia ennen tulopäivää. Mikäli varauksesi on ei-hyvitettävä, saatat kumminkin voida peruuttaa sen ja saada hyvityksen, jos teet peruutuksen 24 tunnin kuluessa varaamisen tekemisestä. Lisää päivämäärät, napsauta “Hae”-painiketta ja käytä sitten “ilmainen peruutusoikeus” -suodatinta, niin löydät kohteen Dublin parhaat tarjoukset.\nMikä on paras edullinen yöpymispaikka kohteessa Dublin?Mikä on paras edullinen yöpymispaikka kohteessa Dublin?\nArvosteluihin perustuen Bellgrove Bed & Breakfast on suosittu 3 tähden aamiaismajoitus, joka soveltuu edullista majoitusta etsiville matkailijoille. Sen tarjontaan kuuluvat ilmainen täysi aamiainen ja ilmainen Wi-Fi. Muita edullisia vaihtoehtoja ovat RiverHouse Hotel ja Ashling House.\nMikä on paras hotelli perhelomaa varten kohteessa Dublin?Mikä on paras hotelli perhelomaa varten kohteessa Dublin?\nCarnegie Court Hotel on perheiden suosima 3 tähden hotelli, joka tarjoaa asiakkailleen ravintolan ja ilmaisen Wi-Fi-yhteyden. Muita hyviä lapsiystävällisiä vaihtoehtoja ovat Gallery Quay Grand Canal Apartments ja Forty Four Main Street. Myös sellaiset nähtävyydet kuten Dublin Zoo ja National Aquatic Centre sopivat kaikenikäisille lapsille.\nMikä on paras yöpymispaikka pariskunnille kohteessa Dublin?Mikä on paras yöpymispaikka pariskunnille kohteessa Dublin?\nSchoolhouse Hotel on pariskuntien suosima 4 tähden hotelli, jossa asiakkaiden käytössä on huoneessa tarjottava hierontapalvelu. Asiakkaat voivat myös hyödyntää ulkoilmaravintolan. Muita loistavia vaihtoehtoja romanttiselle lomalle ovat Cliff Townhouse ja Waterloo House.\nMikä on paras lemmikkiystävällinen majoituspaikka kohteessa Dublin?Mikä on paras lemmikkiystävällinen majoituspaikka kohteessa Dublin?\nPembroke Townhouse on suosittu koiraystävällinen majatalo, jossa asiakkaiden käytössä on concierge-palvelut ja pyykinpesutilat. Muita hyviä vaihtoehtoja ovat Travelodge Dublin Phoenix Park Hotel ja ibis Dublin, jos olet lähdössä lomalle lemmikkisi kanssa.\nMitä uima-altaalla varustettuja hotelleja kohteesta Dublin löytyy?Mitä uima-altaalla varustettuja hotelleja kohteesta Dublin löytyy?\nO’Neills Victorian Pub and Townhouse on suosittu 3,5 tähden aamiaismajoitus, josta löytyy uima-allas, ravintola ja ilmainen Wi-Fi. The Green Isle Hotel Dublin ja Citywest Hotel ovat pari muuta vaihtoehtoa, joista löytyy paikan päällä oleva uima-allas.\nMikä on paras kylpylähotelli kohteessa Dublin?Mikä on paras kylpylähotelli kohteessa Dublin?\nPembroke Townhouse on suosittu kylpylähotelli, jossa on 48 huonetta, ilmainen Wi-Fi ja takka aulassa. Hierontapalvelu on tarjolla myös huoneisiin. Muihin suosittuihin kylpylähotelleihin kohteessa Dublin kuuluu The Westin Dublin ja Schoolhouse Hotel.\nMillaista yöpyminen on kohteessa Dublin?Millaista yöpyminen on kohteessa Dublin?\nDublin tarjoaa historiasta kiinnostuneille mielenkiintoisia kohteita vaihtoehtoja, mutta kaikki matkailijat voivat myös nauttia tästä urheilutapahtumista, kiehtovista museoista ja eloisista baareista tunnetusta kohteesta. Tämä kaupunki houkuttelee myös kiertoajeluista, elävästä musiikista ja taiteesta kiinnostuneita. Kohteessa Dublin on 1182 hotellia ja muuta majoitusliikettä.\nMitä minun kannattaa tehdä vieraillessasi kohteessa Dublin?Mitä minun kannattaa tehdä vieraillessasi kohteessa Dublin?\nKaupunki on kuuluisa museoista ja elävästä musiikista, ja sen kulttuurikohteisiin kuuluvat Button Factory (yökerho), Olympia Theatre (konserttihalli) ja Gaiety Theatre. Alue tunnetaan historiallisista kohteista, ja Bank of Ireland (historiallinen rakennus), Half Penny Bridge (silta) sekä O’Connell Bridge ovat myös vierailun arvoisia nähtävyyksiä. Paikalliset kiertoajelut on yksi suosituista aktiviteeteista, ja suosittuihin nähtävyyksiin kuuluvat Guinness Storehouse, Clontarf Golf Club ja Dublin Port.\nMikä on paras tapa liikkua kohteessa Dublin?Mikä on paras tapa liikkua kohteessa Dublin?\nVoit kävellä lähellä sijaitseville metroasemille, joita ovat Jervisin asema, Abbey Streetin asema ja St. Stephen’s Greenin asema. Mikäli haluat tutustua lähialueisiin laajemmin, kannattaa harkita auton vuokraamista.\nMillainen sää on kohteessa Dublin?Millainen sää on kohteessa Dublin?\nKuumimmat kuukaudet ovat yleensä heinäkuu ja elokuu, joiden keskilämpötila on 14 °C. Kylmimmät kuukaudet ovat tammikuu ja helmikuu, joiden keskilämpötila on 5 °C. Kohteen Dublin keskimääräinen vuotuinen sadanta on 766 mm.\nTarkistettu asiakas yöpyi majoitusliikkeessä Aloft Dublin City\nTarkistettu asiakas yöpyi majoitusliikkeessä Temple Bar Hotel\nTarkistettu asiakas yöpyi majoitusliikkeessä The Morgan Hotel\nTarkistettu asiakas yöpyi majoitusliikkeessä Holiday Inn Dublin Airport, an IHG Hotel\nTarkistettu asiakas yöpyi majoitusliikkeessä Clontarf Castle Hotel\nTarkistettu asiakas yöpyi majoitusliikkeessä Temple Bar Inn\nTarkistettu asiakas yöpyi majoitusliikkeessä The Marker Hotel - A Leading hotel of the world\nKohteen Dublin hotellit lähellä lentokenttää\nKohteen Dublin alueet\nAlueen Kildare hotellit\nAlueen Corballis hotellit\nAlueen Turnapin Great hotellit\nPohjois-Savo – hotellitCosta del Sol – All inclusive-hotellitPohjois-Savo – Romanttiset hotellitKarhusaari – hotellitHowth – hotellitJurmala – hotellitSalla - Posio – Kylpylähotellit\nLennot kohteeseen LahtiLennot kohteeseen Englanti\nPohjois-Savo – autonvuokrausMontenegron rannikko – autonvuokraus\nLuqa – lomatPhoenix Park DublinJurmala – lomatPlitvicen Kansallispuisto CroatiaMatka – lomatEnglanti – lomatZadar – lomatDublin – lomatBretagne – lomatGalway – lomatCosta del Sol – lomatTransylvania – lomat\nloma asunnot Costa del Solloma asunnot Jurmala\nVieraile kohteessa BretagneVieraile kohteessa Nordlandin lääniVieraile kohteessa Pohjois-SavoVieraile kohteessa Salla - PosioVieraile kohteessa Aragonia


Junior uppopallo | Urheilusukelluskerho Delfin ry\nVaasassa järjestetään nuorille tarkoitettua ohjattua uppopallotoimintaa. Treenit koostuvat lämmittelystä, erinäisistä sukellus- ja tekniikkaharjoitteista ja tietenkin uppopallon pelaamisesta. Joukkueemme koostuu 12-16 vuotiaista tytöistä ja pojista. Treeneissä harjoitellaan yhdessä siten, että jokainen pääsee kehittymään omaa tahtiaan ilman kilpailullista painetta. Suosittelemme jokaista kiinnostunutta junioria tulemaan kokeilemaan, mielellään vaikka kaverin kanssa!\nJunior uppopallo ei ole uimakoulu, vaan matalan kynnyksen harrastetoimintaa, jossa harjoitellaan lajiin liittyviä piirteitä. Nuoren tulisi pystyä toimimaan itsenäisesti vedessä, jotta voimme keskittyä uppopallon harjoittelemiseen. Uppopalloa pelatessa käytetään maskia, snorkkelia ja räpylöitä, joita saa lainaan seuralta, jos sellaisia ei omasta takaa löydy.\nJunior uppopalloon ei ole erillistä ilmoittautumista ja treeneihin saa liittyä kesken kauden. Ensimmäisiin treeneihin ei tarvitse, kuin uimapuvun ja uimahallin sisäänpääsyrannekkeen. Treeneihin on ilmaista tulla katsomaan ja kokeilemaan, mutta jos treeneissä käyminen kiinnostaa, tulee nuoren maksaa pieni kausimaksu. Lisätietoa kausimaksusta\nKysymyksistä kokeilemisesta, harrastamisesta, varusteista tms. saat vastauksia uppopallovastaavilta ks. yhteystiedot. Ota yhteyttä matalalla kynnyksellä! Parhaiten saa infoa tulemalla kyselemään ja kokeilemaan treenivuorollamme.\nJuniorvuoron harjoitteluajat löydät sivupalkista. Tervetuloa mukaan pelaamaan!


Tomi jätti hyvän työn pörssiyhtiössä ja otti lainaa niin paljon kuin sai – riski kannatti, työllistää nyt kymmeniä - MTVuutiset.fi\nJulkaistu 18.07.2018 06:12\nSuomen uhkarohkeimmaksi yrittäjäksi valittu Tomi Mäkipelto otti viisi vuotta sitten suuren riskin, ja se kannatti. Hän irtisanoutui vakituisesta, hyvästä työstä YIT:llä ja perusti Juho Rönnin kanssa LeaseGreen Oy:n.\nYllä olevalla videolla keskustellaan kivijalkayritysten pärjäämisestä isojen yritysten paineessa.\nViidessä vuodessa yritys on kasvanut huimaa vauhtia ja laajentunut Suomesta Ruotsiin. Tavoitteena on päästä myös Euroopan markkinoille.\n– Olimme molemmat hyvissä asemissa suurissa pörssiyhtiöissä, kun keksimme idean omasta yrityksestä. Irtisanoimme itsemme ja päätimme ottaa lainaa niin paljon kuin annetaan, jotta saamme yrityksen pystyyn. Riski kannatti, Mäkipelto sanoo.\nLeaseGreen Oy:n palkkalistoilla on nykyään 65 henkilöä. Alihankkijat mukaan luettuna yritys työllistää noin 300 henkeä.\nYrityksen pääpaikka on Helsingissä, mutta se toimii myös Tampereella, Jyväskylässä, Lappeenrannassa ja Turussa. Ruotsissa on toimisto Tukholmassa.\n– Haluamme laajentaa toimintaa Suomessa ja Ruotsissa ja lähteä kansainvälistymään vielä kohti Eurooppaa, Mäkipelto sanoo.\nLeaseGreen toteuttaa isojen kiinteistöjen energiatehokkuuden parantamista avaimet käteen-palveluna.\n– Me suunnittelemme, toteutamme ja rahoitamme energiatehokkuuden parantamishankkeita. Esimerkiksi asunto-osakeyhtiössä otamme kokonaisvastuun energiaratkaisuista. Suunnittelemme ja ideoimme sekä toteutamme ne. Voimme myös rahoittaa hankkeet, jos niin halutaan.\nUusien ratkaisujen avulla esimerkiksi asunto-osakeyhtiöt voivat saada aikaiseksi energiasäästöjä, jotka ovat Mäkipellon mukaan pääsääntöisesti suurempia kuin niihin liittyvät rahoituskustannukset.\nSuomessa on jo pitkään parannettu energiatehokkuutta, mutta aikaisemmin energiatehokkuuden parantaminen on liittynyt siihen, miten laitteita voidaan säätää.\n– Meidän tapamme ajatella on, että pitää investoida, pitää hyödyntää uutta teknologiaa ja tuoda uudenlaisia teknisiä ratkaisuja.\nEri maissa on sovellettava luonnollisesti erilaisia energiaratkaisuja. Lämpimissä maissa mietitään sitä, miten viilennystä tehdään mahdollisimman tehokkaasti, Suomessa puolestaan pohditaan lämmityksen tehokkuutta.\nSuomen yrittäjäin työttömyyskassan kassanjohtaja Merja Jokinen palkitsi maanantaina SuomiAreenalla Porissa LeaseGreen Oy:n toimitusjohtaja Tomi Mäkipellon Suomen uhkarohkeimmaksi yrittäjäksi.\nMerja Jokinen ojensi palkinnon Tomi Mäkipellolle Porissa.\nViime vuonna Mäkipelto ja hänen yhtiökumppaninsa Juho Rönni valittiin vuoden nuoriksi kasvuyrittäjiksi.\nUhkarohkeimman yrittäjän palkinto yllätti Mäkipellon.\n– Itse koen, että rohkeus olisi oikea termi kuvaamaan minun ja meidän tekemistä. Näen, että rohkeus – ja uhkarohkeus - on tosi tärkeä elementti yrittäjyyteen liittyen. Mielestäni tällainen huomionosoitus kuuluisi kaikille yrittäjille, Mäkipelto sanoo.\n– Palkitsemiseni liittyy varmasti siihen, että olemme tehneet uusia asioita täysin uudella tavalla ja lähdimme nopeasti kansainvälistymään. Siihen liittyy uhkarohkeutta, mutta se tarkoittaa myös sitä, että riskeihin täytyy suhtautua hyvin analyyttisesti, jotta kokonaisuus pysyy hallinnassa, hän kertoo.\nTomi Mäkipelto sai palkintonsa maanantaina SuomiAreenalla.\nKannustaa kaikkia yrittäjyyteen\nMäkipelto on ennättänyt työuransa aikana toimia toimitusjohtajana useissa eri energia-alan yhtiöissä. Ennen yrittäjyyttä hän vastasi YIT:llä kansainväliseen energiaympäristöön liittyvistä liiketoiminnoista.\nLeaseGreen syntyi kahden miehen ideasta.\n– Näimme yhtiökumppanini Rönnin Juhon kanssa, että asioita pitää tehdä uudella tavalla ja niihin pitää erikoistua. Pitää olla alan huippuammattilainen ja keskittyä johonkin tiettyyn asiaan, jotta voi saada läpimurron markkinassa.\nMäkipelto kannustaa lämpimästi suomalaisia yrittäjyyteen.\n– Ensin pitää tehdä itsetutkiskelua ja pohtia näkeekö yrittäjyydessä paljon vapauksia ja mahdollisuuksia vai näkeekö siinä hirveästi riskejä ja rajoitteita. Jos sen näkee vapautena toteuttaa omia unelmiaan, silloin on täysin oikea ratkaisu mennä eteenpäin.\nYrittäjyyteen Mäkipelto neuvoo suhtautumaan ammattimaisesti.\n– Pitää miettiä, miten asiakkaiden tyytyväisyys saadaan maksimiin ja toisaalta pitää varautua yrittäjyyteen liittyviin riskeihin, kartoittaa niitä ja pyrkiä suojautumaan niiltä. Yksi keino varautua riskeihin on työttömyyskassan jäsenyys.\nPuoliso ymmärtää pitkät työpäivät\nSuurimpana yrittäjyyden haasteena Mäkipelto näkee asiakastyytyväisyyden pitämisen mahdollisimman korkealla jatkuvasti.\n– Kun rekrytoidaan lisää väkeä, täytyy miettiä, miten pystytään luomaan oikeanlainen yrityskulttuuri. Se on kaikista haastavinta, että miten tehdään hyvä, positiivinen ja kannustava yrityskulttuuri.\nMäkipelto kertoo rakastavansa työntekoa eikä hän koe raskaaksi pitkiksi venyviä työpäiviä.\n– En näe sitä uhrauksena, vaan mahdollisuutena. Yrittäjyys on myös vapautta. Töitä voi tehdä vaikka aikaisin aamulla tai myöhään illalla ja pitää päivällä vapaata. Voi itse määritellä, milloin tekee asioita.\nTomi Mäkipelto ja vaimo Sofia Vikman.\nMäkipelto on naimisissa kokoomuksen kansanedustaja Sofia Vikmanin kanssa. Yrittäjyys vaatii ymmärrystä myös puolisolta.\n– Totta kai se on kokonaisuus ja on ymmärrettävä, että töitä tehdään joka päivä, Mäkipelto sanoo.\nMäkipelto uskoo, että yrittäjyydellä Suomi saadaan eteenpäin.\n– Se on tosi tärkeä asia. Kannattaa yrittää ja panostaa siihen, hän neuvoo.


Musta ja valkoinen: työpöydän ilmainen taustakuva taustat - Kissat 7384123\nMusta ja valkoinen - Kissat - ilmainen työpöydän taustakuva taustat: Musta ja valkoinen tausta kuvat. 7384123\nMustavalkoinen tapetti - laulu rotu - Ihana kuva ja tapetit. Ilmainen taustakuva eläimet. Kissanpentu taustakuva.\nPennut ovat huvittavia, viihdyttäviä, hilpeä ja leikkisä lemmikit. Eläinten mukana ihmisen tuhansien vuosien aikana. Kissoilla on tehtävä rekisteriin lääkkeiden. Tapetti 7384123: Yksi suosituimmista kissaroduista. Pennut ovat kohottavia, yllätys ja rauhoittaa. Lemmikit pelastaa meidät masennuksesta. Eläimistö jumalatar metsien ja peltojen. Eläimet elävät maapallolla satoja miljoonia vuosia. Lääketieteen ominaisuuksia ihmeellisiä kissat ovat hyvin tunnettu antiikin ajoista lähtien. Planeetta Eläinten - Taustat eläimet. Kissanpentu taustat.\nMaine Coon - Kissat kuvat - Kissat - Musta ja valkoinen: taustakuva työpöydällesi. Tausta musta ja valkoinen - Kissa - Vapaa taustat kuvat; Vapaa taustakuvia - Mustavalkoinen tapetti. Työpöydän kuvat - legendaarinen kissarotu - Taustakuva ilmaiseksi: Ilmainen työpöydän kuvat - Musta ja valkoinen - Free photo taustat · Vapaa taustat kuvat\nPennut ovat todellinen vitamiini iloa. Hämmästyttävä kissa on romanttinen osa kotielämän, ja hän on aina käsitelty perheenjäsenenä. Digitaalinen valokuvaus matkat - Valokuvataide galleriat. Digitaalinen verkkomediaan, Web taidegalleria - Digitaalisen valokuvauksen 7384123: Kehräsi kaunis kissa voit rentoutua, parantaa hermostoa, lievittää jännitystä, masennus ja poistaa stressiä.


Kun mikään kenttä ei tunnu kelpaavan - Savon Sanomat\nKun mikään kenttä ei tunnu kelpaavan\nJalkapallon Veikkausliigan piti alkaa nyt viikonvaihteessa komeasti täydellä seitsemän pelin kierroksella, mutta päähuomion ovat vieneet ottelusiirrot. Kauden alku venyy Tampereella, Pietarsaaressa ja Myllykoskella, kun kaupunki ei päästänyt jalkapalloilijoita kentille vedoten niiden huonoon kuntoon.\nLisäksi vaarassa on ainakin torstain Jyväskylän-ottelu JJK-RoPS.\nNäiden päälle vielä kesäkuista KuPS-MyPa-ottelua aikaistettiin päivällä, koska kuopiolaisten varakentällä Väinölänniemellä on tuolloin päällekkäinen varaus.\nVäinölänniemelle KuPSin tie vie, koska - kuten useimmat varmasti tietävät - Keskuskentän tekonurmen kunto ei kelpaa Veikkausliigalle. Näin ollen valtuuston päätöksestä kiinni olevaa kenttäremonttia odottelevan KuPSin kotiareenana on ainakin kesäkuun loppuun saakka legendaarinen Vänäri.\nKuopion Keskuskentän lämmitetty tekonurmi loistaa keväthankien keskellä vihreänä, ja KuPS pelasi areenalla liigacupia jo maaliskuun alussa. Silti kuopiolaiset matkustavat Veikkausliigan neljässä ensimmäisessä ottelussa vieraskentälle odotellessaan pääsyä Väinölänniemelle, joka on kolme viikkoa ennen suunniteltua JJK-kotiavausta vankan lumikerroksen peitossa.\nNiemeä ympäröivä Kallavesi on vielä jäässä, ja järveltä puhaltaa kentälle kylmää viimaa. Kun kevään tulo on Kuopion seudulla muutenkin myöhässä (Savon Sanomat 18.4.), Vänärin nurmelle ei ole tarjolla kovin optimaaliset olosuhteet.\nVeikkausliigan toimitusjohtaja Jan Walden valitti Helsingin Sanomissa eilen, että hänen mielestään kaupungit ovat kieltäneet otteluiden pelaamisen liian heppoisin perustein. Liigan mielestä kentät ovat olleet pelikelpoisia.\nWalden on kuulemma aistinut "tietyllä osapuolella pienehköä asennevammaa", tarkoittaen kentät käyttökieltoon asettaneita Tampereen, Pietarsaaren ja Kouvolan kaupunkeja.\nIlmassa on erikoinen ristiriita, kun puolestaan Kuopion kaupunki varmaan sanoisi jotain samansuuntaista Veikkausliigasta, sen verran erimieliset näkemykset Keskuskentän tekonurmen kunnosta näillä tahoilla on ollut.\nMutta pattitilanteesta ei enää päästä. Nyt KuPSin konttorissa toivotaan sormet ristissä, että valtuuston päättäisi seuraavassa kokouksessaan tekonurmen uusimisesta, ja Veikkausliigan toimistolla toivotaan sormet ristissä, että kevät etenisi ripeästi sulattaen ja kuivaten kentät kuntoon.\nTätä täytynee toivoa myös suomalaisten jalkapallon ystävien, sillä ottelusiirrot eivät ainakaan edistä Veikkausliigan visiota "kehittyä Suomen suosituimmaksi urheilusarjaksi ja kiinnostavimmaksi urheilubrändiksi vuoden 2011 loppuun mennessä".\nJos ristiriitaisille päätöksille ei tule loppua, jonkun täytynee tilata "Vuorisen offiisin" eli jääkiekon SM-liigan jo kovasanaisesti haukkunut Juhani Tamminen ojentamaan "Waldenin offiisia" siitä, miten asioita ei ainakaan tule hoitaa.\nKirjoittaja on Savon Sanomien ma. urheilutoimittaja.


Varsovassa: Nykytaidetta ja hippejä\nNykytaidetta ja hippejä\nAluksi pahoittelen puolalaisten nimien väärää kirjoitusasua. Blogger ei suostu julkaisemaan kaikkia erikoismerkkejä oikein.\nHankin tänään ensimmäisen puolalaisen kaverin ja ehkä uuden harrastuksen! Ja vieläpä ensimmäisestä kahvilasta, jossa olen reissullani käynyt. Koko tästä onnellisesta sunnuntaipäivästä on kiittäminen kollegaani, joka oli jättänyt luettavakseni erinomaisen Varsovan matkaoppaan. Kannattaa tutustua, jos suunnittelee matkaa tänne. Kyseessä on kahden Varsovalaisen (Kowalska ja Kamiński) kirjoittama Zrób to w Warszawie! Do it in Warsaw! Kirjassa esitellään rinnakkain puolaksi ja englanniksi kaikenlaista nähtävää ja tehtävää, jota Varsovassa on. Kirjan tyyli muistuttaa hieman Mondon Prahan matkaopasta, mutta on ehkä vielä villimpi suosituksiltaan. Lueskelin kirjaa illalla, ja päätin sen opastamana käydä tänään nykytaiteen museossa Zacheta Narodowa Galeria Sztukissa sekä kahvilassa nimeltä Kepa Café.\nAloitetaan museosta. Rakennus itsessään on vuodelta 1903 ja edustaa matkaoppaan mukaan uusbarokkia. Suoraan sanottuna kermaisen ulkokuoren perusteella en olisi arvannut, että sisältä paljastuu ajan kuuminta puolalaista nykytaidetta. Pääsymaksu oli esitteen kanssa 14 zlotya eli kolmisen euroa, koska kassarouva hyväksyi suomalaisen opiskelijakorttini. Vetoavin näyttely oli nuoren puolalaisen valokuvaajan Kuba Dabrowskin, joka näköjään myös bloggaa. Näyttelyssä oli yksi sali, jossa neljä diaprojektoria heijasti eri seinille kuvasarjoja Dabrowskin elämästä. Sarjat toimivat, sillä diojen vaihtumistiheys oli aavistuksen liian nopea, ja välissä oli hieman häiritseviäkin arkisia kuvia, joita olisi katsonut mieluusti pidempään, mutta koska seuraava kuva lävähti jo silmille, oli vain pakko tyytyä katsomaan niitä annetussa järjestyksessä ja ajassa. Omaehtoisessa tahdissa seinälle ripustettuna kuvat olisivat yhdistyneet toisiinsa aivan eri tavalla. Nauroin kaksi kertaa ääneen, mikä on jokseenkin harvinaista taidenäyttelyissä.\nMuseossa selkä kipeytyi seisomisesta, joten päätin kävellä seuraavaan kohteeseeni, Saska Kepan kaupunginosassa sijaitsevaan kahvilaan. Päättelin kartalta (kännykässä ei ole vielä nettiä, enkä ole ihan varma, hankinkokaan), että matkaa Veiksel-joen toisella puolella sijaitsevalle alueelle tulisi nelisen kilometriä. Kävelin kuitenkin kerran umpikujaan, kun en jaksanut tarkastaa karttaa koko ajan, ja päästyäni pitkän sillan toiselle puolelle, olin jo aika uuvuksissa. Kaiken lisäksi alue ei näyttänyt tippaakaan siltä, että sieltä voisi löytyä minkäänlaista kahvilaa. Kadut oli nimetty eri maiden mukaan, matalia taloja kiersivät metalliaidat ja aitoja koristivat vartiointiliikkeen merkit. Osassa seinistä oli paikka lipputangolle. Kiersin korttelin ympäri, kunnes tajusin, että yksi näistä ilmeisesti suurlähettiläiden asuttamista kaduista jatkuikin vielä rakennustyömaan taakse. Siellä suojamuovin takana pilkotti Kepa Café, joka oli juuri niin houkuttelevan näköinen, mitä matkaoppaassa oli kuvailtu. En olisi kyllä ikinä päätynyt paikalle, jollen olisi lukenut suositusta kirjasta. Liekö myös sillä ollut merkitystä, että kadun nimi sattui olemaan Finlandzka.\nKepa oli kapea, sisutettu hauskasti (ruokalista muistutti karttaa tai matematiikan tunnin jälkeistä liitutaulua) ja yhdellä pöydällä lojui jo loppuneen brunssin rippeitä. Paikka vaikutti juuri sellaiselta, että sinne voisi tulla istumaan läppärin kanssa tuntikausiksi. Tarjoilija kertoi, että heillä on sunnuntaisin vegaaninen brunssi, jota kannattaa tulla kokeilemaan. Hän myös pahoitteli, että ruoka on lopussa, mutta voisi tehdä toastin kasvistäytteellä. Kahviin sai myös valita soijamaidon. Leivän välissä oli oliivatahnaa, avocadoa ja tomaattia, eli jotakuinkin kaikkia perusherkkujani. Tämä kävi vähän liian helposti! Rohkenenkohan kokeilla perinteistä slaavilaista ruokaa, jos ei kerran ole pakko...\nSyötyäni päätin kysyä tarjoilijalta apua ratikoiden kanssa, koska en todellakaan enää jaksaisi kävellä takaisin keskustaan ja koska hänen hippityttöolemuksensa huokui jotain kotoisaa. Onneksi kysyin! Kävi ilmi, että hän harrastaa kontakti-improa samassa paikassa, jonne ajattelin mennä kokeilemaan yhtä capoeira-ryhmää. Capoeiraporukan tyypit olivat hänen mukaansa mukavaa porukkaa. Keskustelun lopputuloksena tarjoilija antoi puhelinnumeronsa, sovimme treffit Kepassa ensi keskiviikoksi, ja lähdemme sieltä yhdessä kontakti-impro-jameihin. Kotimatkalla hymyilytti, vaikka jouduin matkustamaan pari viimeistä minuuttia pummilla.\nLähettänyt Hilkka Paldanius klo 20.28\nTunnisteet: kasvisruoka, Kepa Cafe, puolalainen nykytaide, Zacheta Narodowa Galeria Sztuki\nTuittu 23. helmikuuta 2014 klo 15.48\nVaikka siinä yksin seikkailemisessa on oma fiiliksensä, niin jokunen paikallinen (samanhenkinen) kontakti on varmasti hyödyksi ja iloksi :) Voin kuvitella iloisen, hyvän, fiiliksen, mikä on vallinnut tuon kahvilasta lähdön jälkeen!\nHilkka Paldanius 24. helmikuuta 2014 klo 22.41\nNiin, sitten kun niitä kontakteja on saanut edes vähän, tuntuu taas hetken aikaa turvalliselta seikkailla yksinään. Yksinäisyys ei ole yksinäistä, kun se on tahallista.\nMukavuuden ja epämukavuuden taistelu\nTikkaria kantava tyttö ja muita merkkejä\nEi saa haista\nChopinin sydän on täällä\n43,34 minuuttia ruokakaupassa


Mikko Siiskonen aloitti 1.1.2020 alkaen projektipäällikkönä\nKirjoittaja Suvi Juopperi\t21.01.2020 0\nVuosi 2020 alkoi SSEP:llä iloisilla uutisilla, kun Mikko Siiskonen aloitti projektipäällikön tehtävissä. Mikko on toiminut SSEP:llä projekti-insinöörinä jo 2,5vuotta ja nyt hänen vastuualueitaan lisättiin kokemuksen myötä. Työntekijöiden lisääntyessä tarve projektipäällikölle oli ajankohtainen ja Mikon siirtyminen projektipäälliköksi oli luontainen siirto.\n”Työskentely SSEP:llä on monipuolista sekä haastavaa, mutta palkitsevaa”, kertoo uusi projektipäällikkö Mikko Siiskonen. Mikon työnkuvaan on kuulunut muun muassa sähkösuunnittelua, asennusvalvontaa, sähkölaitteistojen kuntoarvioiden tekoa ja palontutkintaa. ”Uskon, että edessä on uusia haasteita ja työtehtäviä, sekä asiakastapaamisia”, Mikko jatkaa.\nMeillä SSEP:llä on mahdollisuus kehittyä ja edetä uralla omien kiinnostusten kohteiden mukaan. ”Mikko on malliesimerkki siitä, mihin oikealla asenteella voi päästä. Meillä ei tarvitse taloon tullessa osata kaikkea, mutta autamme ja koulutamme työntekijöistämme oman alansa ammattilaisia. Meillä saa paitsi vastuuta, niin myös vapauksia ja rohkaisemme työntekijöitämme kehittymään myös itsenäisesti,” kertoo Juha Alhainen, SSEP Finland Oy:n toimitusjohtaja.


Koulun alku voi jopa pelottaa tai ahdistaa – Asiantuntija neuvoo lapsen tukemisessa koulutiellä | Yle Uutiset | yle.fi\nKoulun alku voi jopa pelottaa tai ahdistaa – Asiantuntija neuvoo lapsen tukemisessa koulutiellä\nEnsimmäisillä koululaisilla koulut alkavat tällä viikolla ja koulun alku on useille jännittävää aikaa. Lapsen uteliaisuutta kannattaa tukea ja jännittäviä tilanteita harjoitella, neuvoo Ylen aamu-tv:ssä vieraillut MLL:n asiantuntija.\n7.8.2017 klo 16.09\nNuorisotyön päällikkö Jenni Helenius MLL:stä kertoo, että koululaiset tarvitsevat eri ikävaiheissa erilaista tukea koulun aloittamisessa.\nKoulun alku on lapsille ja vanhemmille jännittävää aikaa. Erityisen kovaa jännitys on ekaluokkalaisille, joille kaikki koulussa on uutta. Samoin jännitystä voi nostaa, jos koulu on vaihtunut tai opinnot siirtyvät uuteen vaiheeseen – tai jos koulu on keväällä päättynyt huonoissa merkeissä.\nYlen aamu-tv:ssä vieraillut nuorisotyön päällikkö Jenna Helenius Mannerheimin lastensuojeluliitosta (MLL) muistuttaa, että vanhemmat voivat olla avuksi, jottei lapsen jännitys muutu ahdistukseksi tai peloksi.\nTukekaa ekaluokkalaisen innostusta\nHeleniuksen mukaan on tärkeää, että vanhemmat ovat mukana tukemassa lapsen uteliaisuutta alkaessa. Jo se auttaa, että kouluun liittyvistä asioista jutellaan innostuneesti. Koulumatkaa voi harjoitella ja koulun pihassa käydä etukäteen. Jännitystä lieventää myös se, että lapsi tapaa muita samaan aikaan koulun aloittavia kavereitaan.\n– Voi myös harjoitella sitä, miten esittäytyy kaverille ja miten voi pyytää kaveria mukaan leikkeihin.\nSamanlainen ohje voi toistua vanhempienkin koululaisten kohdalla, jos esimerkiksi koulu on vaihtunut. Helenius muistuttaa, että voi olla yllättävän vaikeaa keksiä, mitä koulussa voi uusille tuttaville sanoa.\nLapsen tuntemusten kuuntelu auttaa\nKun jännitys on kova, niin lasta tulee kuunnella ja pyytää kertomaan, miltä kouluun meno tuntuu ja millaista tukea lapsi itse toivoo.\n– On ikävää, jos tulee vatsa kipeäksi aina, kun pitäisi mennä kouluun ja jännittää hirveästi, Helenius sanoo.\nErityisen tärkeää tällainen kuunteleminen on, jos koulunkäynnin taustalla on keväällä ollut kiusaamista tai vaikeuksia. Tällöin korostuu myös kodin ja koulun vuoropuhelun merkitys. Opettaja ja vanhempi voivat yhdessä kannustaa lasta reippauteen ja varmistaa, että tämä kertoo heille, jos koulussa on ongelmia.\nAsenteet ja ennakkoluulot välittyvät herkästi\nKoulupäivien jälkeen lapsen kanssa kannattaa purkaa sitä, miten koulussa on mennyt, jos lapsi haluaa jostain puhua. Helenius listaa esimerkkikysymyksiä.\n– Mitä itse ajattelet? Mitä tässä tilanteessa tapahtui? Mitä itse toivoisit, että tässä tilanteessa tehtäisiin?\nKun lapsi kertoo koulun tapahtumista, tulee kuitenkin muistaa, että vanhempien oma tuomitseva asenne välittyy lapseen helposti, jos vanhempi alkaa esimerkiksi heti syytellä jotakuta.\nkoulutYlen aamuKotimaaEnsimmäinen luokkalapset (perheenjäsenet)Mannerheimin lastensuojeluliittoKoulutus ja kasvatusvanhemmatlapsiperheetLapset ja nuoret\nBrasilian median mukaan presidentillä on koronaoireita, USA:ssa covid-19-kuolemien määrä ylitti 130 000:n, Tallinnan-risteilyllä tartuntoja\nKuusamossa tuhoutui viiden asunnon rivitalo – asukkaat evakuoitiin\nTrump hyökkäsi ainoaa mustaa Nascar-kuskia vastaan ja haluaa etelävaltioiden lipun takaisin kisoihin\nVälimerellä jumissa olleet siirtolaiset pääsivät viimein siirtymään karanteenialukselle Sisiliassa\nUusimmat tiedot koronaviruksesta: Brasilian median mukaan presidentillä on koronaoireita, USA:ssa covid-19-kuolemien määrä ylitti 130 000:n, Tallinnan-risteilyllä tartuntoja\nNascar-kuljettaja Bubba Wallace julkaisi Trumpin Twitter-hyökkäyksen jälkeen tviitin, missä hän vetosi rakkauden puolesta vihan sijaan.\nKuusamossa paloi viiden asunnon rivitalo – asukkaat evakuoitiin\nRakennus tuhoutui palossa täysin.


Agentti vahvisti: Henrik Haapala palaa Tapparaan, on jo Suomessa!\nKoti Liiga Agentti vahvisti: Henrik Haapala palaa Tapparaan, on jo Suomessa!\nHenrik Haapala siirtyy KHL:ään Helsingin Jokerien riveihin. Kuva: Getty Images\nTappara saa todellisen huippuluokan vahvistuksen pudotuspelien alla, kun Henrik Haapala palaa takaisin kotoiseen Liigaan ja Tampereelle.\nTampereen Tapparan osakkeet mestaruutensa uusimisen suhteen ottivat jättimäisen askeleen, kun Henrik Haapalan agenttina toimiva Stephen Bartlett vahvisti asiakkaansa palaavan kirvesrintoihin loppukauden mittaisella lainasopimuksella.\n– Annettuaan AHL:lle mahdollisuuden ja huomattuaan, ettei Panthersin rosterista löydy vielä tässä vaiheessa pelipaikkaa, hän päätti palata takaisin, Bartlett kommentoi Sun-Sentinelille.\n– Hän tulee päättämään tämän kauden vanhassa seurassaan ja toivon mukaan pääsee pelaamaan pitkän pudotuspelikevään.\nHaapala on jo palannut takaisin Tampereelle, mutta Aamulehdelle asiasta avautunut Tamhockeyn puheenjohtaja Heikki Penttilä ei vielä lähtenyt tuulettelemaan ja julkistamaan siirtoa, vaikka jonkinasteisia signaaleita hän siitä antoikin.\n– Kyllä meillä kiinnostusta häneen on, mutta vielä en osaa sanoa, tuleeko hän Tapparaan.\nHenrik Haapala voitti viime kaudella Liigan runkosarjan pistepörssin tehtailtuaan 51 otteluun upeasti tehot 15+45=60.\nPudotuspeleissä 23-vuotiaalle laiturille kirjattiin puolestaan 16 ottelussa pisteet 2+7 ja kevään päätteeksi hänelle ripustettiin kaulaan jo uran toinen Suomen mestaruus.\n”Hänen päämääränsä on edelleen pelata Panthersissa”\nHaapala teki viime kauden jälkeen kahden vuoden mittaisen NHL-sopimuksen Florida Panthersiin ja vielä syksyn harjoitusleirin alla häntä kaavailtiin uuden joukkueensa kakkosketjuun.\nHarjoitusleiri ei kuitenkaan sujunut aivan odotetulla tavalla ja edessä oli siirto AHL:n puolelle.\nVaikeudet jatkuivat alkuun myös siellä, joskin marraskuun loppupuolella piristyneet otteet toivat hänelle NHL-kutsun ja uran neljä ensimmäistä NHL-ottelua. Haapala merkkauttikin heti ensimmäiseen NHL-otteluunsa yhden syöttöpisteen, mutta sen jälkeen lisätehoja ei enää syntynyt.\nSuomalainen sai vielä uuden mahdollisuuden tammikuussa, mutta tuolloin hän kävi pelaamassa vain yhden ottelun San Jose Sharksia vastaan.\nHenrik Haapala on pelannut kaiken kaikkiaan kuluvalla kaudella AHL:ssä 20 ottelua ja hän on tehnyt niissä tehot 3+5. Enemmän siis odotettiin, joten siirto Suomeen lienee kaikkien osapuolien kannalta fiksu.\nPaluu Suomeen ei kuitenkaan tarkoita sitä, että ovet NHL:ään sulkeutuisivat joksikin aikaa, sillä Haapalan NHL-sopimus kattaa myös tulevan kauden.\n– Monesti ensimmäinen reissu Euroopasta Pohjois-Amerikan pieneen kaukaloon – etenkin pienempikokoisilla pelaajilla, kuten hän on – paljastaa yksityiskohdat, joita sinun tulee vielä parantaa. Sen jälkeen lähdet takaisin ja keskityt parantamaan pelaamistasi siten, että se soveltuu paremmin pieneen kaukaloon.\n– Hänen päämääränsä on edelleen pelata Panthersissa.\nHaapalan uratilastoihin pääset tutustumaan paremmin TÄÄLTÄ.\nVIDEO: Alexander Ovechkin ”näytti” komissaarille keskisormea – ”Jälleen kerran, kiitos Bettman”


Kuntokartoitus. Sivuja:1/12. Vastaanottaja: Uudenmaan Ulosottovisrasto. Tonttukallionpolku 5, Bollsta. Tutkimus pvm: - PDF\nDownload "Kuntokartoitus. Sivuja:1/12. Vastaanottaja: Uudenmaan Ulosottovisrasto. Tonttukallionpolku 5, Bollsta. Tutkimus pvm:"\n1 Sivuja:1/12 Vastaanottaja: Uudenmaan Ulosottovisrasto Kuntokartoitus Kohde: Tonttukallionpolku 5, Bollsta Tutkimus pvm: Raportointi pvm: Läsnä olleet: Björn-Eric Falck Tutkija: Rakennusmestari Mikael Walve\n2 Sivuja:2/12 Käytettävissä olleet asiakirjat: Ei asiakirjoja Tarkistuksessa käytetyt apuvälineet: Kartoituksessa käytetty apuna GANN pintakosteusmittaria, mittaukset suoritettu rakenteita rikkomatta. Rakennusteknisiä tietoja kohteesta: Rakennustapa Puurunkoinen omakotitalo, rv. 50-luvulla, laajennus 70-luvulla Perustamistapa Talo on perustettu anturaperustukselle Alapohja Maanvarainen tb-laatta alakerrassa Yläpohja Käyttöullakko, kesähuone Ulkoseinärakenne Puurakenne Julkisivupinnoite Mineriittilevy (sisältävät mahdollisesti asbestia) Kattomuoto Harja Vesikate Ei tarkistettu lumipeitteen vuoksi, vuotaa Suosittelen tarkistusta sään salliessa Lämmitysjärjestelmä Öljy Kunnallistekniikka Ei tiedossa järjestelmästä Sadevesijärjestelmä Ei Salaojat Ei\n3 Sivuja:3/12 Yhteenveto havainnoista kohteessa: Peruskorjausta vaativa kohde. Salaojista ei ole tietoa, ainakin osittain rakennettu kallion päälle joten niitä ei todennäköisesti ole. Ei sadevesijärjestelmää, sadevesi ei ole ohjattu pois talon vierustoilta, osa vesikouruista ovat irti. Omistajan mielestä laajennusosa on niin huonosti rakennettu/kunnossa että se kannattaa purkaa kokonaisuudessaan. Laajennusosa perustukset ovat pettäneet nurkasta. Mineriittilevyn alla vanha laudoitus, ei tuuletusrakoa. (levyt sisältävät mahdollisesti asbestia) Rikkinäisiä levyjä. Tarkistuskohdassa todettiin kohonneita kosteusarvoja vanhassa laudoituksessa, vanhassa laudoituksessa/runkorakenteessa mahdollisesti lahovauriota. Ikkunat ovat huonokuntoisia. Räystäissä todettiin lahovauriota. Vesikattoa ei tutkittu lumipeitteen vuoksi. Vesikatto vuotaa piipun ympäriltä, yläpohjassa todettiin eristeen ja rakenteiden kastuneen ja lahonneen. Vesi on valunut olohuoneeseen, kattopinnoite on irronnut, tummunut ja kastunut. Suosittelen vesikaton tarkistamista/korjaamista/uusimista sekä vaurioalueen korjaamista, rakenteet tarkistettava välipohjasta. Olohuoneen parkettilattia on irronnut, lattian korjauksen yhteydessä suosittelen että lattiarakenne tarkistetaan. Pesuhuoneen seinästä puuttuu laattoja, suosittelen pesuhuoneen kunnostamista ja rakenteiden tarkistamista ennen käyttöönottoa. Kellarissa todettiin kohonneita kosteusarvoja lattioissa ja seinien alareunoissa. Öljysäiliöstä ei ole tietoa.\n4 Sivuja:4/12 Yleistä Vaurioiden korjaaminen ja korjaamatta jättämisen riskit sekä mikrobivauriot: Rakenteet tulee tehdä ja korjata käyttötarkoituksen asettamien vaatimusten mukaisiksi tarkoitukseen soveltuvista materiaaleista siten, että ne eivät pääse mm. kosteudesta vaurioitumaan. Ennakoivat huoltotoimet ja syntyneiden tai havaittujen vaurioiden pikainen korjaaminen säästävät kustannuksia ja pitävät yllä rakennuksen arvoa. Mikäli vaurioita tai puutteita on tarkastuksessa havaittu, eikä toimenpiteisiin ryhdytä, vaurio tai haitta yleensä pahenee ja laajenee, korjaaminen hankaloituu ja korjauskustannukset kasvavat. Korjaamaton vaurio voi muodostaa haitan asumiselle. Kosteuden tai kosteusvaurioiden mahdollistamat mikrobikasvustot rakenteissa tai rakenteiden pinnoilla voivat aiheuttaa terveyshaittaa. Tarkastuksessa ei tällaisia mikrobikasvustoja havaittu.. Tarkastusmenettelystä: Kuntokartoitus on suoritettu pääosin aistinvaraisiin ja rakennetta rikkomattomin menetelmin asuntokauppaa varten tehtävän kuntotarkastuksen suoritusohjeen mukaisesti. Tarkastuksessa on kiinnitetty huomiota pintapuolisella tarkastelulla havaittaviin rakenteelliseen kestävyyteen, turvallisuuteen ja asumiskelpoisuuteen vaikuttaviin oleellisiin puutteisiin, vikoihin ja riskeihin. Rakennetta rikkomattomalla menetelmällä ei voi havaita rakenteiden sisäisiä piileviä vaurioita, ellei niistä ole tarkastushetkellä kosteudentunnistimella havaittavaa, muulla tavalla aistittavaa tai rakenteiden pinnalle näkyvää viitettä. Edes rakenteita avaamalla ei voida saada täydellistä varmuutta rakenteiden kunnosta tekemättä erittäin laajoja ja kattavia rakenteiden purkutöitä. Tämän takia epäilyttävissä tapauksissa tulee aina tehdä lisäselvityksiä tai kuntotutkimuksia. Pintapuolisella tarkastuksella ei voida arvioida maanalaisten rakenteiden ja järjestelmien, kuten salaojien, kuntoa, toimivuutta tai sokkelin ulkopuolisen vedeneristyksen kuntoa tai korjaustarvetta. Kuntotarkastajalla on oikeus ja velvollisuus oikaista kuntotarkastussuoritteessa mahdollisesti havaittava virhe. Kaikista virheistä tulee reklamoida kuntotarkastajaa kohtuullisessa ajassa. (kuukauden kuluessa kuntotarkastuksen suorituspäivästä) Tilaajan on tiedostettava, että kuntotarkastus koskee vain ja ainoastaan tilannetta tarkastusajankohtana ja tilanne kohteessa saattaa muuttua oleellisesti hyvinkin lyhyen ajan kuluessa tarkastuksesta. Havainnot kohteesta ja toimenpide-ehdotuksia: Raporttiin on kirjattu havainnot, johtopäätökset, toimenpide-ehdotukset sekä mahdolliset perusteet suositelluille toimenpiteille. Raportti on toteava ja ohjaa jatkotoimenpiteitä, raportti ei ole työselitys. Kohteet joista ei ole mainintaa ko. dokumentissa, ei ole tarkistettu Sisäilman laatua ei ole tarkistettu Materiaalien asbestipitoisuuksia ei ole tarkistettu\n5 Sivuja:5/12 Kuvia kohteesta ja Havannoista Perustukset, kulma pettänyt Tiilet irronneet Julkisivut, tummumaa ja levyjä rikki\n6 Sivuja:6/12 Levyjen alla kosteutta Ikkunat ovat huonokuntoisia Ikkunat ovat huonokuntoisia\n7 Sivuja:7/12 Räystäät, lahovauriota Vesikattoa ei tarkistettu lumipeitteen vuoksi Yläpohja\n8 Sivuja:8/12 Vesikatto vuotaa, rakenteet ovat kastuneet Välipohja on kastunut Oh\n9 Sivuja:9/12 Vesi on valunut olohuoneeseen Olohuoneen parketti on irti Pesuhuone, seinästä puuttuu laattoja\n10 Sivuja:10/12 Kellarissa todettiin kohonneita kosteusarvoja lattioissa ja seinien alareunoissa Pannuhuone, öljysäiliöstä ei tietoa, lämmitysjärjestelmän toimivuutta ei ole tarkistettu Kohonnut arvo, lattia: Kohonnut arvo, eristetila: Kohonnut arvo, seinä: Kohonnut arvo, katto: Laattoja irti alustastaan:\n11 Sivuja:11/12 MITTAUSTULOSTEN TULKINTA: Suhteellinen kosteus = RH, lämpötila = t. Eristetilan suhteellisen kosteuden tulisi pääsääntöisesti noudattaa seuraavia raja-arvoja: ( Lämpötilan t ollessa 20 C ± 5 C ) RH alle 60 %, eristetila kuiva. RH 60% - 75%,eristetilassa kosteus koholla, selvitettävä voiko olla rakennuksen normaalitila. RH yli 75%, eristetila kostea / märkä, vaatii korjaustoimenpiteitä. Puukosteusmittarilla mitataan vesipitoisuutta puussa painoprosentteina. Puun katsotaan olevan kuivaa, kun painoprosentti on alle 20%. Pintaindikaattorilla etsitään kosteuseroja rakenteissa, ei suoriteta varsinaisia mittauksia. Edellä mainitut raja-arvot ovat ohjeellisia, rakennuksen kokonaistilanne aina arvioitava. Muita tiloja tai rakenteita kuin tässä raportissa erikseen mainitut ei ole tutkittu. MITTALAITTEIDEN TARKKUUS HMI41 Näyttölaitteen aiheuttama enimmäisvirhe +20 C:ssa Kosteus: 0,1 % RH Lämpötila: 0,1 C HMP42, HMP46 Mittapään aiheuttama enimmäisvirhe +20 C:ssa 2 % RH (0-90 % RH) 3 % RH ( % RH) Mittausarvot suhteessa materiaalitiheyteen, (Gann UNI 1 / UNI 2 + B 50) Aineen tiheys erittäin kuiva normaali puolikuiva kostea hyvin kostea märkä kg / m³ < > > >130 > >140 Gann RTU 600 / LG 3 Normaali Koholla Korkea Puun kosteus < (p-%) p-% > 20 p-% Mikael Walve Rakennusmestari RKM-Sertifikaatti ( Nro; VTT-C Tämän raportin johtopäätökset ja suositukset perustuvat tutkimus- ja mittauspisteistä saatujen tulosten analysointiin. Tutkimus ei sulje pois mahdollisuutta, että muualla rakenteissa olisi piilossa olevia rakennusvirheitä tai vaurioita.\n12 Sivuja:12/12 Tarjoamamme muut palvelut: Kosteuskartoitukset ja mittaukset Kuivausurakointi # Vesivahingot # Pitkäaikaisen kosteuden vahingot Kuivauskaluston vuokraus Lämpökamerakuvaukset Kemialliset hajunpoistot ja desinfioinnit Jälkivahingon torjuntatyöt Vahinkosaneeraustyöt Rakennusvalvonta Märkätila valvonta


About us – Ida & Eero\nnäyttelijä, tanssija, kouluttaja, toimittaja, valtiotieteiden kandidaatti (viestintä), tekniikan yo\nOlen niin sanotusti ”people person”. Viihdyn ihmisten ympäröimänä ja uskon siihen, että olemme kaikki yhtä ja samaa rakkauden energiaa. Heijastamme toistemme tunteita ja kipukohtia kuin peilit, ja näin ollen olemmekin toinen toistemme parhaita opettajia, kanssakulkijoita, tukijoita ja haastajia. Jaamme saman tunneskaalan ja saman tarpeen tulla kuulluksi ja nähdyksi. Tapamme ilmaista itseämme ja tunteitamme kuitenkin poikkeavat hyvinkin paljon toisistaan, minkä vuoksi joskus voi olla vaikea nähdä toisen ihmisen totuuteen. Mitä paremmin opimme tunnistamaan ja kommunikoima an omia tunteitamme ja ajatuksiamme, sitä helpommin ymmärrämme myös toisten tunteiden kieltä. Intohimoni on tutkia taiteen mahdollisuuksia tarjota uusia kommunikoinnin ja ymmärryksen työkaluja sekä auttaa ihmisiä löytämään omat yksilölliset voimavaransa ja intohimonsa, joiden avulla selviytyä myös vastoinkäymisistä eteenpäin.\nItselläni on nuoresta iästäni huolimatta taustalla burn out ja masennus, joista toipuminen kesti vuosia, ja vei minut tälle tielle, jolla nyt matkaan. Ymmärsin, etten ymmärtänyt mitään itsestäni, hyvinvoinnistani, tunteistani, unelmistani ja kehostani, eikä ympäröivä yhteiskunta juuri kannustanutkaan siihen, olinhan paperilla kuitenkin todella toimiva yhdistelmä valtiotieteilijää ja insinööriä, joka paahtoi montaa työtä samaan aikaan. Varsin tyypillinen tarina siis. Suorittaja, joka suoritti itsensä ulos itsestään. Nykyään en tietenkään antaisi noita vuosia pois, niin paljon syvyyttä ja sävyä ne ovat tuoneet elämääni, ja saaneet myöskin havahtumaan siihen rakkauden määrään, joka meitä kaikkia, myös minua, jatkuvasti ympäröi. Sen havainnon kautta elämä on alkanut näyttää hyvin kauniilta. Samalla se on tuonut mukanaan halun auttaa muitakin näkemään saman – rakkauden, joka odottaa, että se otettaisiin vastaan.\nnäyttelijä, ohjaaja, kouluttaja, muusikko, säveltäjä, tekniikan kandidaatti (bioinformaatioteknologia), hammaslääketieteen yo\nOlen innostunut maailman vanhimmasta ammatista, tarinankertomisesta. Tarinat nivoutuvat aikaan, joka ei suinkaan kulu, sitä tulee lisää. Itselleni tarinankertomisen kanavat tai väliaineet nyt sattumoisin ovat teatteri, elokuva ja musiikki. Tämä kolmikantainen jako on minulle elävä areena, jonka parissa h aluan aikani viettää ja jonka kautta taas sitoa omaan tarina-aikakertymääni uusia nyansseja, elämän käänteitä.\nIntohimoni on olla luomassa uusia olemisen ja avoimuuden syvyystasoja jäykkäliikkeisiin yhteisöihin ja konservatiivisiin rakenteisiin. Haluan omalla esimerkilläni olla edesauttamassa rehellisen keskustelun ilmapiirin syntymistä ja avoimuutta, jotta ihmiset voivat kokea pystyvänsä olemaan parhaimpia versioita itsestään, missä tahansa kontekstissa. Paras Minä on se, jonka olemme velkaa itsellemme, että se tulee meissä kuulluksi ja nähdyksi. Ainoastaan siitä käsin voimme operoida ja antaa tähän maailmaan jotain yksilöllistä ja itsemme näköistä. Tähän pyrin työssäni joka päivä, jokaisessa projektissa, jokaisissa kuvauksissa, jokaisissa koulutuksissa.\nSuunnittelemme ja toteutamme esityksellisiä kokonaisuuksia yksityis- ja yritystilaisuuksiin. Järjestämme myös draaman metodeja hyödyntäviä koulutuksia ja työpajoja yritysten ja yhteisöjen erilaisiin tarpeisiin ja haasteisiin. Sisältö räätälöidään aina tapauskohtaisesti asiakkaan tarpeiden ja intressien mukaan.\nKäytössämme on laaja yhteistyökumppaniverkosto, jonka ansiosta voimme tarvittaessa lyhyelläkin varoitusajalla saada esiintyjiä, tanssijoita, näyttelijöitä ja muusikoita mukaan myös suuremman projektin toteuttamiseen (esimerkiksi gaalat, messut, tyhy-päivät.)\nIda +358 456787649\nEero +358 440887771\n+358 44 088 7771\n+358 45 678 7649


100 vuotta vastuullisuutta | OP Media\n100 vuotta vastuullisuutta\n100 vuotta OP Etelä-Häme\nTeksti Mika Helin\nRiihimäen Seudun Osuuspankin alkujuuret olivat Antreassa, jossa pidettiin Savilahden Osuuskassan perustamiskokous 18.11.1922. Hämeenlinnan Seudun, Riihimäen Seudun, Lopen ja Hauhon Osuuspankit yhdistyivät 1.1.2014 Etelä-Hämeen Osuuspankiksi. Marraskuun 18. päivänä tänä vuonna Etelä-Hämeen Osuuspankin taustalla olevan vanhimman osuuskassan perustamisesta tulee siis kuluneeksi 100 vuotta.\nOsuuskassa perustettiin sata vuotta sitten edistämään omistajiensa taloudellista ja henkistä hyvinvointia. Osuuspankin perustehtävä on tänä päivänä kirjoitettu seuraavasti: ”Edistämme omistaja-asiakkaidemme ja toimintaympäristömme kestävää taloudellista menestystä, turvallisuutta ja hyvinvointia”. Tämä osuustoiminnallinen perustehtävä on kestänyt erinomaisesti aikaa sadan vuoden ajan.\nOsuuspankkitoimintaan kuuluu omistaja-asiakkaiden osallisuus pankin toiminnassa ja pankin osallisuus ja aktiivisuus alueensa hyväksi. Vastuullisuus on osuuspankissa perustehtävän toteuttamista, ei mikään erillinen hanke.\nPankin uusien asuntolainojen määrä kasvoi viime vuonna peräti 43 prosenttia. Se kertoo, että olimme mahdollistamassa korona-ajan vahdittamaa ilmiötä isomman, etätyöskentelyn mahdollistavan asunnon hankkimisesta. Vahva kasvu kertoo myös alueemme mahdollisuuksista työn tekemisen murroksessa.\nUusia asiakkaita tuli säännöllisen säästämisen pariin viime vuonna ennätyksellinen määrä. Olen kovin iloinen myös siitä, että OP Ilmasto -rahasto oli Suomen eniten merkitty sijoitusrahasto vuonna 2021. Voimme yhdessä asiakkaidemme kanssa vaikuttaa ilmastonmuutoksen hidastamiseen. Ilmastoasiat tulevat olemaan laajasti esillä pankin liiketoiminnassa.\nPankki toteuttaa yhdessä koulujen kanssa lasten ja nuorten oman talouden hallinnan kasvatustyötä. Tuemme monipuolisesti lasten ja nuorten liikkumista ja kulttuuria, työllistämme kesätyöhön ja harjoittelujaksoille ammattiin opiskelevia nuoria. Juhlavuoden kunniaksi tarjoamme sadalle 15-17 -vuotiaalle mahdollisuuden kesätyöhön.\nOsuuskuntamuotoinen pankkitoiminta ja hyödyn tuottaminen asiakkaillemme ja alueellemme on erinomainen lähtökohta seuraavalle sadan vuoden taipaleelle.


Karttakeskus SEVETTIJÄRVI NUORGAM - Partioaitta\nKarttakeskus SEVETTIJÄRVI NUORGAM\nSevettijärvi Nuorgam 1:100 000, ulkoilukartta 2009, taitettu. Utsjoen itäinen erämaa-alue ja Sevettijärven seutu.\nSevettijärvi Nuorgam 1:100 000, ulkoilukartta 2009, taitettu\nUtsjoen itäinen erämaa-alue ja Sevettijärven seutu\nUudistettu Sevettijärvi-Nuorgamin ulkoilukartta kattaa Utsjoen itäisen erämaa-alueen ympäristöineen. Kartta ulottuu pohjoisessa Tenojoelle, idässä Norjan rajalle ja lännessä 4-tielle. Etelässä näkyy Sevettijärvi ympäristöineen. Kartan mittakaava on 1:100 000 (1 cm kartalla = 1 km maastossa).\nYhdelle puolelle painettu ulkoilukartta kattaa Kaldoaivin erämaa-alueen, Sevettijärvi-Nuorgam -vaellusreitin, Näätämöjoen kalavedet sekä Sevettijärven ympäristön retkeilymaastot. Kartta soveltuu erityisesti retkeilyyn jalan tai hiihtäen. Lisäksi mukana ovat Sevettijärven ja Näätämön seudun vesiretkeilyreitit sekä alueen moottorikelkkareitit.\nKartan pohjana on Maanmittauslaitoksen maastokartta. Pohjakartan päälle on merkitty runsaasti retkeilijöitä ja matkailijoita palvelevaa tietoa, kuten erilaiset reitit välimatkoineen, tuvat, laavut, ruokailu- ja majoituspaikat sekä nähtävyyksiä.


Tämä kakku on saanut inspiraationsa kevätmuodin hempeistä pastellisävyistä. Kakku kuin karkki kätkee sisäänsä kääretortun mascarponetäytteellä. Päällensä kakku saa suussa sulavan suklaaganache-kuorrutteen. Koreuden viimeistelevät minttusuklaakeksit ja ranskanpastillit. Näin teet juhlakakun\nRuoka Vartaat ja salaattia aasialaisittain\nRuoka Munakas sopii brunssille ja piknikille


1§ Yhdistyksen nimi on Keski-Espoo-seura, ruotsiksi Föreningen för Mellersta Esbo. Yhdistyksen, jota näissä säännöissä nimitetään seuraksi, kotipaikka on Espoon kaupunki ja toiminta-alueena Espoon keskus lähialueineen. Seura on kaksikielinen, mutta pöytäkirja- ja rekisteröimiskieli on suomi. Seura on puoluepoliittisesti sitoutumaton.\n2§ Seuran tarkoituksena on työskennellä toiminta-alueensa sivistyksellisten ja sosiaalisten olojen kehittämiseksi sekä viihtyvyyden lisäämiseksi kaupunginosan omaleimaisuuden ja paikallisten erityispiirteitten pohjalta, olla toiminta-alueensa asukkaiden ja eri yhteisöjen yhdyssiteenä sekä\nsyventää asukkaiden paikallistuntemusta ja paikallishenkeä sekä pyrkiä lisäämään heidän kiintymystään kotiseutuunsa.\n3§ Tarkoituksensa toteuttamiseksi seura toiminta-alueensa asukkaiden etujärjestönä osallistuu aluetta koskevaan suunnitteluun ja pyrkii vaikuttamaan päätöksentekoon, tekee aloitteita ja esityksiä sekä antaa lausuntoja viranomaisille, on yhteistyössä kotiseututyön keskusjärjestöjen, kunnan sekä muiden samoihin päämääriin pyrkivien yhteisöjen kanssa, järjestää kokouksia, luento- ja esitelmätilaisuuksia sekä muuta seuran sisäistä ja ulospäin suuntautuvaa koulutus- ja tiedotustoimintaa, toimeenpanee näyttelyitä, retkiä ja opintomatkoja sekä järjestää juhla- ym. tilaisuuksia, edistää asukkaiden omatoimisuutta sekä paikallista harrastustoimintaa sekä\n4§ Seuran varsinaiseksi jäseneksi pääsee jokainen sen tarkoitusperät ja säännöt hyväksyvä, seuran toiminta-alueella asuva henkilö, jonka seuran johtokunta jäseneksi hyväksyy. Jäsenyys katsotaan alkavaksi siitä ajankohdasta, jolloin jäseneksi ilmoittautuminen on hyväksytty. Jäsen on velvollinen suorittamaan seuran syyskokouksen määräämän jäsenmaksun. Seuran kannattajajäseneksi pääsee jokainen oikeustoimikelpoinen yhteisö tai yksityinen henkilö, jonka johtokunta hyväksyy ja joka suorittaa seuran syyskokouksen määräämän kannattajajäsenmaksun. Kannattajajäsenellä ei ole äänioikeutta seuran kokouksissa. Johtokunta pitää seuran jäsenistä lainmukaista jäsenluetteloa.\n5§ Jäsen voi erota seurasta ilmoittamalla siitä kirjallisesti johtokunnalle tai puheenjohtajalle tai suullisesti seuran kokouksen pöytäkirjaan. Seuran johtokunnalla on oikeus erottaa jäsen, joka toimii seuran sääntöjä tai periaatteita vastaan tai laiminlyö jäsenmaksun suorittamisen määräaikana. Erotettu jäsen voi 30 päivän kuluessa erottamisesta tiedon saatuaan kirjallisesti valittaa päätöksestä seuran kokoukselle jättämällä valituskirjelmänsä johtokunnalle.\n6§ Kunniajäsenekseen seura voi johtokunnan esityksestä kutsua henkilön tai yhteisön, joka huomattavalla tavalla ja pitkäaikaisesti on vaikuttanut seuran tarkoituksen toteuttamiseksi. Kunniajäsenellä ei ole jäsenmaksuvelvoitetta.\n7§ Seuran varsinaiset kokoukset ovat kevätkokous ja syyskokous. Kevätkokous pidetään ennen maaliskuun loppua ja syyskokous loka- joulukuun aikana. Lisäksi johtokunta voi tarvittaessa kutsua koolle ylimääräisen kokouksen. Mikäli vähintään kymmenesosa (1/10) seuran jäsenistä kirjallisesti vaatii ylimääräisen kokouksen kutsumista koolle tietyn asian käsittelyä varten, johtokunta on velvollinen toimittamaan kokouskutsun seitsemän (7) päivän kuluessa. Seuran kokoukset kutsutaan koolle syyskokouksen määräämällä tavalla joko ilmoittamalla kirjeellisesti jokaiselle jäsenelle tai niissä lehdissä, joista syyskokous päättää. Kokouskutsu on toimitettava vähintään seitsemän (7) päivää ennen kokousta.\n8§ Seuran kokouksessa on äänioikeus jokaisella 15 vuotta täyttäneellä varsinaisella jäsenellä. Päätökset tehdään yksinkertaisella äänten enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.\nPäätetään edustajien valitsemisesta keskus- ja yhteistyöjärjestöjen kokouksiin.\nKäsitellään muut mahdollisesti esille tulevat asiat, joista johtokunnalle on tehty esitys vähintään 30 päivää ennen kokousta tai jotka johtokunta haluaa kevätkokoukselle esittää.\nMäärätään seuraavan vuoden jäsenmaksujen suuruus.\nValitaan seuran johtokunnan puheenjohtaja, jota kutsutaan seuran puheenjohtajaksi.\nValitaan jäsenet johtokuntaan erovuoroisten jäsenten tilalle.\nKäsitellään muut mahdollisesti esille tulevat asiat, joista johtokunnalle on tehty esitys vähintään 30 päivää ennen kokousta tai jotka johtokunta haluaa syyskokoukselle esittää.\n11§ Seuran toimintaa suunnittelee ja johtaa syyskokouksessa valittava johtokunta, johon kuuluu vuodeksi kerrallaan valittava puheenjohtaja sekä 6-8 kahdeksi (2) vuodeksi kerrallaan valittua jäsentä. Jäsenten tulee tasapuolisesti edustaa kaupunginosan eri alueita. Jäsenistä on vuosittain puolet erovuorossa. Jäsenten erovuorot määrätään ensin arvan, sitten vuoron mukaan. Johtokunta valitsee keskuudestaan varapuheenjohtajan sekä kutsuu sihteerin, rahastonhoitajan ja muut tarvittavat toimihenkilöt vuodeksi kerrallaan. Johtokunta voi asettaa keskuudestaan juoksevien asioiden hoitamista varten 3-4 -jäsenisen työvaliokunnan. Johtokunta voi asettaa avukseen sääntöjen edellyttämiä tehtäviä varten sille vastuunalaisia pysyviä tai tilapäisiä toimikuntia ja jaostoja. Johtokunta kokoontuu puheenjohtajan tai hänen ollessa estynyt varapuheenjohtajan kutsusta tai kun vähintään kolme jäsentä sitä vaatii, ja on päätösvaltainen, kun puheenjohtaja tai varapuheenjohtaja ja vähintään puolet jäsenistä on läsnä.\n12§ Seuran nimen kirjoittaa puheenjohtaja, varapuheenjohtaja ja sihteeri, kaksi yhdessä.\n13§ Seuran tilit päätetään kalenterivuosittain ja ne on jätettävä tilintarkastajille vähintään 14 päivää ennen kevätkokousta. Tilintarkastajien on palautettava tilit lausuntoineen johtokunnalle vähintään kolme (3) päivää ennen kevätkokousta. 14§ Seuralla on oikeus toimintansa tukemiseksi ottaa vastaan avustuksia ja lahjoituksia, omistaa ja hallita toimintaansa varten tarpeellista kiinteää omaisuutta, harjoittaa kustannustoimintaa sekä asianmukaisella luvalla toimeenpanna arpajaisia ja rahankeräyksiä.\n15§ Muutoksia näihin sääntöihin voi tehdä ainoastaan seuran kokouksessa. Muutosehdotuksen on tällöin hyväksytyksi tullakseen saatava vähintään kolme neljäsosaa (3/4) annetuista äänistä.\n16§ Ehdotus seuran purkamisesta on käsiteltävä kahdessa peräkkäisessä kokouksessa, joiden välin tulee olla vähintään yksi kuukausi, ja ehdotuksen on hyväksytyksi tullakseen saatava kummassakin kokouksessa vähintään kolme neljäsosaa (3/4) annetuista äänistä.\n17§ Seuran purkautuessa tai tullessa lakkautetuksi sen varat luovutetaan kotiseututyötä edistävään tarkoitukseen sen mukaan kuin seuran viimeinen kokous päättää.\n18§ Muilta osin noudatetaan voimassa olevaa yhdistyslakia.\n(Oikeusministeriö on hyväksynyt yhdistyksen merkittäväksi yhdistysrekisteriin 29.5.1990. Sääntöjen 11§:n 3. kappale on muutettu syyskokouksessa 24.11.1992.)


HWD - HummeriWebDesign - Hummeri tekee edulliset kotisivut ja mobiilisivut yritykselle, yhdistykselle ja yksityisille.\nYritys HummeriWebDesign Oy\nHummeri on vuonna 2004 perustettu yritys, jonka tavoitteena on tuottaa lisäarvoa asiakkailleen kaikissa heidän sähköisissä palveluissaan. Teemme parhaamme, jotta ymmärtäisimme asiakkaidemme tarpeita mahdollisimman hyvin. Olemme pitäneet kulurakenteemme pienenä, ja näin voimme tarjota palveluitamme edullisesti ja kustannustehokkaasti. Olemme myös tunnettuja nopeasta palvelustamme, saamme tarvittaessa asiat hoitumaan tunneissa.\nPääsääntöisesti emme suunnittele kotisivujen ulkoasua,sen meille tekee mainostoimistot. Teemme tästä kuitenkin joskus poikkeuksia, olkoon siitä esimerkkinä nämä sivut.\nUusi edullinen kotisivupalvelumme pohjautuu huolella suunnitelullille alustoille, jotka nopeuttavat sivuston tekemistä.\nTilaa helpot ja edulliset kotisivut NYT! »\n4 hyvää syytä valita meidät!\nPelkkä hinta ei ratkaise, oli se sitten halpa tai kallis. Tärkeintä on, että asiat hoituvat hyvin, ja juuri tässä haluamme vilpittömästi auttaa sinua.. 25 eurolla kuussa ja saat modernit kotisivut yritykselle ja erinomaisen yhteistykumppanin. Hinta sisältää myös mobiilisivut.\nKaikki laitteistot ja data ovat Suomessa. Kotimaisuus on monelle yritykselle tänä päivänä yksi tärkeimmistä kriteereistä, kun valitaan datan säilytyspaikkaa.\nKuuntelemme asiakkaitamme jatkuvasti ja pyrimme käyttämään tekniikkaa niin, että se helpottaa molempien osapuolten työtä. Emme käytä valmisohjelmia, kuten Wordpressia tai kotisivukoneita, koska monet pitävät niitä liian vaikeina. Jos jokin asia ei onnistu sinulta, me teemme sen puolestasi.\nKuuntelemme ongelmiasi ja pyrimme ratkaisemaan niitä. Tekniikka ei ole meille itseisarvo, vaan pyrimme säästämään sen avulla aikaa ja rahaa. Toisinaan asiat hoituvat parhaiten ilman monimutkaista tekniikkaa.


Mitkä kaiuttimet ostaisin? - yleisthreadi | TechBBS\nJotta alue ei pursuaisi yksittäisiä kaiutinketjuja, niin yritetään pitää tämä kaiutinhankintojen ja suositteluiden yleisketjuna.\nKysyessäsi ehdotuksia, yritä vastata mm. seuraaviin kysymyksiin:\nLöytyykö jo esim. vahvistin?\nOta huomioon että johdotkin maksavat monta kymppiä joten kaikki vanhasta setistä irti saatava kannattaa hyödyntää jos vain pystyy\nTietokonekäyttöön suosittelen aktiivisia lähikenttämonitoreita. Ovat tarkoitettu kuunneltavaksi läheltä eivätkä tarvitse erillistä vahvistinta.\nHintaluokassa noin 100€ (riippuen onko tarjousta)\nhttps://www.thomann.de/fi/adam_a7x.htm (huom 1kpl)\nLisäksi DAC näille ettei tarvitse koneen omaa käyttää\nhttps://www.thomann.de/fi/behringer_ucontrol_uca_222.htm?ref=search_rslt_222_246611_0 (kannattaa testata omin korvin. Jos panostaa esim noihin linkattuihin Adameihin, voi olla että huomaa paremmalla dacilla eron)\nhttps://www.thomann.de/fi/tc_electronic_level_pilot.htm (tämä on itsellä ja toimii hyvin. Ei minkäänlaisia kanavatasapainoongelmia tai suhinoita)\nKaiuttimet tulisi sijoittaa niin että diskantti on korvan korkeudella. Suoraan pöydälle ei kannata laittaa vaan pyrkiä minimoinaan pöydän tärinä esim. näillä\nHaussa laadukas kaiutin matkakäyttöön:\n- Langallinen ja langaton liitäntä.\n- Hyvä akunkesto.\n- Lataus 12 V akkujärjestelmästä (tupakansytytin) eli USB:n kautta paras vaihtoehto?\n- Välillä myös ulkokäytössä eli jonkinlainen roiskevesitiiviys on plussaa.\n- Budjetti n. 200 €. Saa mennä ylikin.\nKoosta et puhunut mitään mutta muuten noihin spekseihin voisi mennä\nHyvä akun kesto, riittävästi tukevaa mökää ulkokäyttöönkin, Bluetooth, hyvä akunkesto. Itse olen tuohon ollut tyytyväinen. Ei taida kuitenkaan onnistua tuo lataus 12v järjestelmästä ilman kikkailuja...\nItse suosittelisin KRK monitoreita thomanista, jos ei ruma musta laatikko keltaisella elementillä ole sisustusta vastaan. Löytyy pientä ja suurta, subbaria ja kuulokkeetkin. Itse tälläisenä "itseoppineena hifistinä" tykkään neutraalista ja studiomaisen tarkasta äänestä, ja pientä dj-säätöä harrastan myös, jolloin on näppärää kytkeä kontrolleri samoihin kaiuttimiin kuin pc:ssä on kiinni. Isoimmat krk-kaiuttimet soveltuvat myös pienimuotoiseen pa-käyttöön ja esittämiseen, varsinkin se 10 tuumainen.\nehdottomasti kannattaa tutustua jbl charge 3 kajariin, täysin vedenkestävä (voi upottaakin veteen), ääntä lähtee ja bassopää on "neutraali" eikä jumputtava korostunut, akku on 6000 mAh ja sillä voi ladata kännykkääkin. Itsellä on tämä kyseinen värkki, 180 euroa maksaa.\nYleisenä vinkkinä kaikille mobiilikajareita etsiville suosittelen tätä kanavaa https://www.youtube.com/user/clavinetjunkie/videos Hyviä testejä ja kuulokket päässä kuulee niitä eroja. Juurikin tuo kyseinen jamppa tuota charge kolmosta suosittelee, hintaluokassaan paras.\nKoolla ei oikeastaan väliä. Latauksen voisi toki hoitaa invertterin kautta, mutta ei taida olla kovin energiapihi ratkaisu joten siinä mielessä ei hyvä.\nVaikuttaisi hyvältä. Kiitos vinkeistä!\nHakusessa kotiteatterinsetti, jonka pääkajuttimet soveltuis myös musiikkin kuuntelun. Vanhasta on viritinvahvistin Yamaha VR-X667 ja piuhat. Kajuttimet aattelin kokona uusia, nykyisin on mahollisuus tehä yhestä huoneesta viihtehuone, noin 25neljötä. Oon katellut hiemän Jamo s606 tai 628 settejä. Hintaa alkaa olla siinnä ylärajoilla. Jos halvemalla saa jotain vastavaa, tai lähes, niin hyvä. En oo kultakorva. basson/t hankin erikseen sitten ku tilanne antaa myöteen\nOsta Usherin S520:set. Monikanavasetissä sopii niin pääkauittimiksi (jos aiot ostaa subin myöhemmin), eteen ja taakse. Nää tuntuu toimivan tilassa kuin tilassa siedettävästi. S520:sta on kirjoitettu loputtomasti murossa, kotimaisilla hififoorumeilla, Hifi-lehdessä ja ties missä, joten jätän tarkemmin kuvaamatta, mutta monia kauittimia olen kuullut ja nämä eivät stereokäytössä kuulostaa ollenkaan paskoilta monta kertaa hinnakkaampiin - myös Usherin omiin isompiin purkkeihin - verrattuna. Alapäästä jää tietysti jotain uupumaan, mutta niin on asia lähes kaikilla jalustakaiuttimilla.\nHuono vaihtoehto ei ole myöskään toinen usein suositeltu, nimittäin Tannoy F2. Mutta näitten saatavuus ei näytä kovin hyvältä, liekö enää valmistetaankaan?\nMatkakaiuttimen metsästys jatkuu. Meinasin jo kallistua B&O Beoplay A1:n kannalle. Valmistaja mainostaa sille jopa 24 h akunkestoa, mutta joidenkin testien mukaan siitä jäädään kauaksi, jopa viiteen tuntiin? Näin ollen tuo JBL Charge 3 vaikuttaisi edelleen paremmalta vaihtoehdolta omaa käyttöäni ajatellen, kun ilmeisesti akku kestää huomattavasti pidempään. Onpahan halvempikin.\nPakko udella miksi skippasit juuri B2031A mallin (2kpl/379€)? Eikös tuo ole se suositelluin ja "paras" Behru?\nJa kyssäri, onko täysin typerä idea ostaa jotkut noista Behuista ja kytkeä television kaveriksi suoraan XLR-3.5mm liittimellä? Käytössä Sony 55W805B jossa ei taida olla RCA ulostuloa, joten ei voi kytkeä XLR-RCA liitännällä. Etunahan tuossa olisi ainakin äänenvoimakkuuden säädettävyys suoraan television kaukosäätimellä.\nKyllähän tuon voi noinkin laittaa. Riskinä vaan että jos ulostulo tilttaa ja äänet menee telkkarista täysille niin luvassa melkoinen meteli. Todennäköisyys tälle on kuitenkin aika pieni.\nE: Kiireessä unohtui B2031A listalta. Lisätäänpäs sekaan.\nPäätyin tuohon settiin\nOlis ehkä saanut tuohon hintaan parempaa, mutta joka tapauksessa mikä tahansa on parannus entiseen ( 2 radiotehnikan hinnat alkaen "tornia" ja keskikajuttin , jotkut 80 luvun? nimettömät takana). Noista olen jonkin verran lukenut revikkoita ja ovat nättejä omaan silmään, ku tavallaan tule sisutsuksen osaks niin, noh... Nuo sitten joskus täytentää 7.2 systeemiks. Toivotavasti en nyt mennyyt ihan metsään\nEi kai hifissä tarvi tossa hintaluokassa tehdä kompromisseja vaan hakea Genelecciä suoraan ? Nuo behringerit on kopsuja vaan Geneleceistä.\nItselläni 5 x 8020 ja 7050B -basso ja olen todella tyytyväinen. Voinen tehdä jossain vaiheessa niin että ostan 8050:t olohuoneeseen ja siirrän sieltä pari Geneä tietokoneämyreiksi.\nSiis missä hintaluokassa? Meinaatko, että tiukemmalla budjetilla (alle 400€) olevan pitäisi hankkia esim. noiden B2031A 379€/2kpl sijaan Genelecit? Ja mitkä Genet, G1:set jotka ovat n. 600€/2kpl ja hieman kuitenkin eriluokan kaiuttimet vai suoraan G3:set jotka maksavat sitten ~1400€/2kpl? Ei ne Genelecitkään ratkaisu kaikkeen ole vaikka hyviä kaiuttimia ovatkin, en ainakaan itse huolisi mitään G1 tyylisiä olkkarin päkaiuttimiksi enkä kyllä olisi valmis tuplaamaan-triplaamaan budjettia siksi että saa Geneä (joissain tilanteissa toki voikin olla ihan järkevää).\nMutta siinä kyllä olen samaa mieltä, etten itsekään lähtisi hankkimaan tietokoneelle oikeasti lähelle noita suurimpia Behruja. Siinä vaiheessa ennemmin Genelecin ykköset tai kakkoset ovat koon, ja ääni/koko suhteen, puolesta fiksummat. Itselläni ei ainakaan olisi tilaa ottaa PC-käyttöön lähelle noin isoja kaiuttimia, ennemmin näen ne juurikin esim. TV/kotiteatterikäyttöön.\nG3:t menee työpöydällä vielä ihan kohtuumukavasti. Olen aiemmin ostanut halppiskamaa ja jatkuva päivityskierre rupesi ärsyttämään. Nyt kun on genelecit pöydällä niin toiveissa on ettei enää koskaan tarvitse ostaa uusia kaiuttimia.\nReactions: bladE_666 ja pegasus\nMielenkiinnosta, mikä niissä aiemmissa ajoi tuohon "jatkuvaan päivityskierteeseen". Heikko laatu, hajoilivat, huono ääni, koko tai muut ominaisuudet? Ja miksi nykyiset (Genet) on sellaiset ettei niistä tarvitse päivittää enää?\nTäytyy ainakin henk. koht. myöntää, että kun kuuntelin Verkkokaupassa noita Behringerin halppis B2031A kaiuttimia ja Genelecin jotain ~5 kertaa kalliimpia (muistaakseni) niin en edes huomannut äänessä suurta eroa. Toki laadussa, ulkonäössä ja kestävyydessä varmasti suuria eroja ja ehkä sitä äänen eroakin olisi havainnut pidemmällä kokeilulla mutta hieman itse ainakin yllätyin, olisin odottanut eron olevan selkeämpi.\nJos vertailee kahta eri hyvää kaiutinta niin on tärkeä että on myös hyvä akustiikka ja hyvälaatuinen lähdemateriaali. Sitä en väitä etteikö kaikki nuo täyttyessä voisi Behkut olla yhtä hyvät kuin G:t. Paljon riippuu myös siitä millaista musiikkia kuuntelee.\nMainostetaan täälläkin tuota Creativen alennusta eli Creative Gigaworks T3 -tietokonekaiuttimet suoraan valmistajalta 99.99 € (ilmaiset postit).\nVaikka en mikään hifistelijä ole niin mielestäni nämä ovat ihan pätevät tuohon hintaan. Laatuvaikutelma on hyvä ja kaiuttimet ovat painavat sekä jämäkät. Aikaisemmat kaiuttimet olivat noin 12 vuotta vanhat logitech x-230:t, eli muutos olisi ollut aika merkittävä ihan millä tahansa kaiuttimilla. Ainoa vika mikä on tullut vastaan, on kaiuttimien idle modi. Eli jos musiikki ei pyöri niin kaiuttimet menevät lepotilaan ja paluu päälle tapahtuu hieman viiveellä. Muutamalla kerralla myös subbarin bassoasetukset ovat nollautuneet samalla. Vaikka basson lyö minimille niin ainakin muutamalla herätyskerralla se olikin siirtynyt keskivaiheilla ja palasi aikaisempaan asetukseen bassonappulaa pyörittämällä. En tiedä onko vika vai ominaisuus, enkä ole edes tarkkemmin tutkinut kun harvemmin tulee pidettyä bassoa ihan minimissä.\nÄäni on aika bassopainotteista eli sopii tosi hyvin pelailuun. Itseasiassa bassoa lähtee niin paljon etten ainakaan itse tarvitse kuin paria ensimmäistä pykälää. Stereokuva on mielestäni myös ihan kunnossa, kuin myös ylä- sekä keskiäänet. Tuo voimakas basso tosin dominoi paikoin turhan paljon ja tasainen lopputulos vaatii aika paljon eq:n kanssa säätämistä. En näistä mitään 250 euron ovh:ta maksaisi mutta satasen hintaan olen näihin oikein tyytyväinen.\nJuuri noiten Creative T3 tilaalle hommasin muutama vuos sitten nuo\nOon tykänyt tosi paljon, saabi kaunin selkeän äänen ja tarpeen mukaan bassoaki irtoa, vaikka basso säätöt itsellä on aika minimissä. On nuo Creativetki ihan hyvät, en ees muista enää, miksi vaihtoin, jotain noissa Creativeis häiritsi, ehkä juuriki tuo bassopainoisuus.\nitse sain juuri tänään behringerin ms40 pöydälle. välttää mun pelailuun loistavasti.\nEdelliset purkit oli Fostexin PM0.4:t. Ne kuulosti alkuun ihan hyvältä, mutta sitä mukaa kun kuunteli parempia kaiuttimia, niin ne vaan rupesivat kuulostamaan paskoilta. Kämppiksellä on Edirolin MA-15D:t ja niissäkin oli outoa tukkoisuutta ja korostumia. Nyt uusilla vehkeillä en keksi äänestä minkäänlaisia puutteita, paitsi tietenkin sen ettei ne toista bassoja kunnolla kuin tuonne 60 hertsin kieppeille asti. Ja ihan puolueettomien mittauksienkin puolesta näissä ei ole teknisesti juurikaan parannuksen varaa, eli on se mielenrauhakin faktoilla turvattu.\nSain pari viikkoa sitten tietokoneen seuraksi Genelec G Onet, kun löytyivät sopivasta alennuksesta 400e/pari. Tähän hintaluokkaan täysin toimivat kaiuttimet, eikä mielestäni turhaan hehkutettu merkki. Eihän nuo alas asti toista, mutta se ei ole menoa haitannut tähän asti. Tulevaisuudessa varmaankin F One-subi kaveriksi, mutta näillä mennään nyt ainakin vuosi-pari.\nEli asian pihvi: Suosittelen myös tutkimaan ja käymään kuuntelemassa G Oneja, jos on hankkimassa tietokoneelle kaiuttimia.\nSaakos noiden behringer ms40 kajareiden kaveriksi mitenkään aktiivisubbaria? Tulisi lähinnä leffakäyttöön, kiinni saan laitettua joko töllön tai tabletin kautta.\nainakaan omaan korvaan nämä ei tarvitse erillistä subbaria. oli kokeenvuoksi kiinni optisella letkulla myös telkkarissa.\nToimiiko myös hiljaisella voluumilla? Kerrostaloasunto kyseessä jossa ei voi kauhean kovalle laittaa voluumeja. Sen takia tuota subbaria mietinkin että tulee bassot esille myös hiljasemmalla.\nen osaa sanoa. sun pitäs testata itse.. omasta kokemuksesta kerrostalo asunnossa juuri erillinen subbari se naapureiden pahin vitsaus.\nTää on ehkä lievä ot, mutta onko kellään kokemusta b&o a6 kaiuttimesta? Olisi mahdollinen hankinta olohuoneen musiikkitoistimeksi. Itse haluan vain hyvää äänenlaatua, mutta paremman puoliskon mielestä ulkonäkö on tärkein. Olisiko tuossa hyvä laite ko. Käyttöön? Jos verrokkina olisi vaikka genelec g3? G3 maksaa kyllä huomattavasti enemmän, eikä kykene langattomaan toistoon.\nEdit: genejä tottakai 2kpl.\nUusien kaiuttimien osto alkaisi olla ajankohtaista. Tällä hetkellä käytössä Denon AVR-X1200W, XTZ 10.17 subi ja kaiuttimina keski-ikää lähestyvät JBL:t.\nKäyttö pääasiassa leffojen katselussa sekä musiikin kuuntelussa. Budjetti max 500-600e parille. Kuuntelupaikka tällä hetkellä pieni huone, tulevaisuudessa varmaan joku perus kerrostalokämpän olohuone.\nNäissä paljon samaa kuin LS50: http://www.audiokauppa.fi/KEF-Q300\nParasta on, kun menet hifiliikkeeseen kuuntelemaan.\nHakusessa olisi vaimolle lahjaksi hyvin soivat bluetooth-mahdollisuudella olevat kaiuttimet. Kuuntelu tapahtuu siis kannettavan äänikortilta tai suoraan puhelimesta bluetoothin välityksellä. Olisiko näihin suosituksia?\nHinta saisi olla mahdollisimman edullinen (alle 200€), kun keittiökaiuttimista kuitenkin kyse. Joki Audio Pro T8L - tyylinen olisi hyvä, mutta noissa karkaa budjetti käsistä.\nNoita myytiin ainakin 189 joku aika sitten. Tämän hetken hinta näkyisi karvan yli budjetin olevan.\nSuurimmat kiitokset. Juuri sitä mitä hain ja jostain syystä nämä ei osuneet omaan silmään kun vastaavia etsin. Täytyy tutkiskella hetki, jos löytyisi vielä tarjousta noista.\nTänään Gigantissa uudelleen tarjouksessa Audio Pro Addon T14 249€. Ihan pätevän oloiset mitä vähän aikaa ehtinyt kuunnella.\nVoisin tännekkin puolelle kirjoitella kokemuksia omista ensimmäisistä kunnon kaiuttimista, jotka viime keväänä hommasin aika heräteostoksena. Kävin nappaamassa Gigantista mukaan Audio Pron Living LV2E kaiuttimet "outlet" tuotteena 200€ hintaan, vaikkakin olivat täysin uudet avaamattomassa paketissa. Ovh hinta on aivan eri lukemissa, mutta liekkö koskaan sillä näitä myytykkään.\nKaiuttimet on langattomat äänilähteen (tietokoneen) ja kaiuttimien välillä ja molemmissa kaiuttimissa on oma virtapiuhansa ilman muuntajamötiköitä. Äänikorttina toimii kyseinen usb-liitäntään kytkettävä lähetinpalikka, joten esimerkiksi läppärin huonot äänilähdöt eivät vaikuta äänenlaatuun. Mitään ohjelmistoja ei tarvitse asentaa, vaan pelkkä lähettimen kytkentä koneeseen ja kaiuttimiin virrat päälle, minkä jälkeen laitteet on käyttövalmiit. Uskomattoman helppoa, kun yleensä on tottunut säätämään näiden laitteiden kanssa ties mitä . Mitään muita säätöjä kaiuttimista ei löydy kuin kaukosäätimestä toimiva volume. Treblen ja basson säädöt voisi kyllä ihan kivat olla, mutta en tiedä olisinko edes niitä paljon oikeasti käyttänyt. Kaukosäädin on turhan tarkka suuntauksesta eikä kantamakaan ole hirmu hyvä. Panasonicin telkun kaukosäädin toimii peitonkin läpi, mutta tämän kanssa ei olisi toivoakaan.\nUlkoisesti nämä ovat todella laadukkaan oloiset ja eturitilät ovat kätevästi magneetilla kiinni. Kaupassa olen katellut Addon malleja ja ne ovat todella paljon lelumaisempia näihin verrattuna. Näistä ei pitäisi olla ulkonäön suhteen narisemista naisväelläkään.\nEnsimmäisenä täytyy äänenlaadusta mainita, että kaiuttimien kuuntelupaikalla on todella suuri merkitys. Olen näitä kokeillut nyt neljässä eri hyvinkin erilaisessa kohteessa ja kaikissa on kuullostanut erilaiselta. Oikeastaan näistä vain yhdessä ei tarvinnut tehdä bassopuoleen Equalizer APO:lla korvakuulolta säätöjä ja muutenkin kuullostivat siinä paikassa parhaimmalta. Nyt käyttöpaikkana on betonisuorakulmio ja kaiuttimet on noin metrin etäisyydellä itse tehdyillä jalustoilla korvan korkeudella. Saa näin huoneen vaikutukset pidettyä kurissa edes jossain määrin.\nYleisesti näissä on mielestäni rasittamaton ääni, mutta silti äänestä on saatu mukavan erotteleva. Erityisesti näiden kaiuttimien diskantista olen tykännyt jopa harvinaisen paljon, koska aiemmin en ole ollut mikään korkeiden ja heleiden äänien fani. Syynä on täytynyt osin olla huonot laitteet, joissa diskantti on joko rasittavan kuuloinen ja/tai huonosti erotteleva. Näiden kanssa myös huomaa kuuntelemistani laitteista helpoiten äänenlaadun heikkoudet esimerkiksi youtubessa tai myös toistaalta dynamiikan puutteen kappaleissa. Hyvälaatuinen musiikki kuullostaa erinomaiselta, mutta huonolaatuinen taas ei välttämättä niin säväyttävältä. Bassontoisto ulottuu kokoon nähden mukavan alas ja joissakin kuuntelupaikoissa bassoa oli turhankin paljon. Nykyisellä paikalla bassontoisto ei ole korostunut, vaikkakin pientä säätöä joutui tekemään APO:lla tiettyihin taajuuksiin huoneesta johtuen. Basso on mielestäni mukavan napakka ja tietyissä kuuntelupaikoissa vaahtomuovin laittaminen refleksiputkkin napakoitti sitä vielä entisestään.\nPuoliavoimien kuulokkeiden jälkeen soundstage (äänimaailman avaruus) on kyllä toista luokkaa. Avoimia kuulokkeita olen myös päässyt kuuntelemaan esimerkiksi Beyerdynamicin DT990 prota, mutta ei ne silti pääse samaan. Jotenkin näiden kanssa musiikki tuntuu todella läsnäolevalta ja kiinnitin myös huomiota lauluäänen sijoittumista keskelle "äänikuvaa" (esimerkiksi Adelen kappaleissa), jota en ole näin aikaisemmin huomannut. Ehkä vähiten vahva osuus näissä kaiuttimissa on keskiäänet ja ne tuntuvat olevan hieman vaimentuneet, erityisesti tietyissä kuuntelupaikoissa. En kuitenkaan laskisi keskiäänien toistoa huonolaatuiseksi, mutta se ei samalla tavalla erotu edukseen kuin muut ominaisuudet.\nAiemmin jo maitsin, että hyvälaatuinen musiikki kuullostaa näillä parhaalta. Useista kappaleista on nyt löytänyt erilaisia häiriöääniä, joihin ei aiemmin kiinnittänyt huomiota. Silti kuitenkin monenlainen poppikin menee ainakin pienissä määrissä ja bassontoisto ei ole liian ohut sitä vaativiin kappaleisiin. Esimerkiksi orkesteriversio Hans Zimmerin 160 BPM elokuvasävellyksestä (löytyy spotifysta) sen sijaan kuullostaa todella hyvältä dynamiikan vaihteluineen. Hiljaiset kohdat kuuluvat kuten pitää ja voimakkaissa pätkissä on mukavasti "voimaa". Myös Ed Sheeranin i see fire säväytti myös muita näitä kaiuttimia testanneita, ainakin kyseisessä kuuntelupaikassa.\nKaiken kaikkiaan olen erittäin tyytyväinen näihin kaiuttimiin ja pitkästä aikaa sellainen ostos, josta voi oikeasti yllättyä positiivisesti. Odotukset eivät nimittäin olleet hirmuiset kuitenkaan, koska kuitenkin Audio pro kysesssä. Näiden oli myös tarkoitus tulla vain kuulokkeiden rinnalle satunnaiseen käyttöön, mutta empä ole paljon kuulokkeisiin enää koskenut.\nSellaisen seikan voisi vielä mainita, että vertailin näitä Creativen Gigaworks T20 kaiuttimiin, jotka aiemmin kuullosti ihan päteviltä. Nyt kuitenkin vertailin äänilähdettä lennosta vaihtamalla ilman katkoja ja ero oli todella suuri Audio Pron eduksi. Esimerkiksi Creativen diskantti ei ollut erotteleva, mutta silti kuullosti rasittavalta.\nEDIT. Olisikohan tänne hyvä tehdä ketju erikseen omille kokemuksille kaiuttimista?\n@helppo92 Audio Pro on merkkinä täysin huono ja nuokin kaiuttimet hajoavat parin vuoden sisällä. Tai vähintään häiriöitä ilmenee.\nNyt kun pakollinen hifivalitus on saatu pois alta, niin tulin vaan kehumaan sijoitteluasi. Olet oikeasti saanut nuo korvan korkeudelle ja kohti kuulijaa. Se vaikuttaa paljon. Johdotkin on nätisti piilossa.\nMarkettikaiuttimissa on yleensä säästetty jakosuotimessa, mutta elementit voivat olla yllättävän hyvät (hintaisekseen). Noin pienillä kaiuttimilla ei tarvitse tehdä kompromisseja, joissa yhdistyy kumiseva ylikorostunut basso, huono keskialue ja wooferin alle osittain peittyvä diskantti. Vastineeksi sitten basso voi jäädä ohueksi, mutta muuten sointi on selkeää ja hyvin määriteltyä.\n..mutta edelleen, hieno sijoittelu. Parempi kuin omani tällä hetkellä.\nKyllähän ne saa tarkalleen korvan korkeudelle diskantin osalta, kun tekee itse oman pituuden, pöydän korkeuden ja kaiuttimien mukaan jalustat . Sen verran on hifistin vikaa, että pyrin kaiuttimet sijoitelemaan aina niin hyvin kuin vain on mahdollista.\nKäyttökohde ja tarpeet?\nMökille taulutelevision kaiuttimiksi riittävän jykevä 2.0 setti. Viimisen päälle mietitty, siisti ja kompakti, joskaan ei kallein ratkaisu hakusessa. Tarkoitus soittaa myös nettiradiota ja spotifyta kännykästä, mikä onnistuu myös tv:n kautta tarvittaessa. Tila n.30m2. Etuseinä ja katto hirrestä, lattia kiveä ja taka/sivuseinät lasia. Kaiuttimien kiinnitys katonrajaan puupaneeliin seinäkiinnityksellä.\n42" TV ulosvedettävällä seinäkiinnikkeellä. Ei tasoa tai hyllyjä. Pistorasia/antenni suoraan tv:n alla, johdotus listan reunaa pitkin.\nKaittimien oltava valkoiset. Sijoituspaikka on n. metrin tv:n yläpuolella ja 1m molemmilla sivuilla. Toinen tulee käytävän karmin yläpuolelle ja toinen takan yläpuolelle. Johdotukset ovat ongelma, koska ne tulevat suoraan seinälle näkyviin.\nKäytettyjä toki ensisijaisesti etsitään. Genelec G one tällä hetkellä ykkösvaihtoehtona. Mutta tietämys loppuu aiheesta. Riittävätkö nuo ykköset tuohon akustisesti hankalaan tilaan? Toisaalta, pakko riittää, koska enempää ei ole laittaa.\nToinen vaihtoehto on audio pro ja siinä hoituisi tuo bluetooth yhteys myös samalla, mistä olisi kyllä suuri etu. Nämä ovat varmaan huonot, eli mitä muuta on olemassa?\nKaipaisin vinkkejä myös johdotukseen, koska noita käärmeitä on tarkoitus saada mahdollisimman vähän seinälle. Virtajohto+ kaiutinkaapeli molempiin kaiuttimiin on liikaa, ja virtajohdoista loppuu varmasti pituuskin kesken (~3m vaaditaan). Onko olemassa ratkaisuja, joissa virta ja tv-tulo vedetään vain toiseen kaiuttimeen, josta sitten lähtee ääni toiselle kaiuttimelle yksinkertaisesti kaiutinkaapelilla?\nTällä hetkellä pääkaiuttimena bose soundlink mini, joka palvelee riittävällä tavalla musiikkihommissa, mutta ei sovellu tv:n kaiuttimeksi liitännöiltään eikä tummilta keskiääniltään. Ominaisuudetkin loppuu kesken jos siitä laitetaan formulakisat isolla voimalla tulemaan.\nTommonen tuli eteen, soveltuuko? https://www.tori.fi/pirkanmaa/Genelec_4010A_aktiivikaiuttimet_32559791.htm?ca=18&w=3\nItselläni on ollut KEF LS50 kaiuttimet vuodesta 2013. Ne ovat juuri niin hyvät kuin lukuisat testit ovat ylistäneet. Ovat eräät parhaimmista hankinnoistani.\nTietokoneessa minulla on Genelec 8020B. Niiden seurana on laadukas D/A muunnin. Nekin on olleet hyvä hankinta.\nKiitos Kullervon suosituksen päädyin KEF Q300 kaiuttimia tutkailemaan tarkemmin. Nythän ne sitten NorStonen jaloilla huoneessa raikaa. Olen kyllä todella tyytyväinen hankintaan. Musiikin kanssa todella hyvän kuuloiset, kunnon leffalla en vielä ole kerennyt koeajamaan.\nNoissa vanhemman mallisissa Behringreissä korvia riipivä diskantti aiheuttaa kuunteluväsymystä, omat yksilöt puski liiman hajua kovempaa soittaessa vielä yli vuodenkin ikäisenä. Noista sai kyllä reilusti meteliä, mutta lähikentässä musiikista nauttimiseen suosittelisin Genelecin "halpoja" M-sarjalaisia. Nuo on minusta paremmat kuin lähes tuplasti kalliimmat vastaavan kokoiset G-sarjalaiset.\n...lähikentässä musiikista nauttimiseen suosittelisin Genelecin "halpoja" M-sarjalaisia. Nuo on minusta paremmat kuin lähes tuplasti kalliimmat vastaavan kokoiset G-sarjalaiset.\nIhan mielenkiinnosta on pakko kysyä että missä mielessä ne ovat mielestäsi paremmat?\nPelkistetymmät ne kyllä ovat ja ekologisemmat ja vaikka mitä, mutta ei kai niitä äänenlaadullisesti kehtaa ihan vilpittömästi paremmiksi väittää, varsinkaan kun niistä puuttuu jalustan lisäksi kasa säätöjä G-sarjaan verrattuna. Hintalaatusuhde on paremmin kohdallaan ja siinä mielessä ne ovat oiva valinta, mikäli muotoilu ei aiheuta ahdistusta.\nMeillä meni sisustus osittain uusiksi ja ajatuksena on hommata jossakin vaiheessa valkoinen G3-pari pääkaiuttimiksi olohuoneeseen. Aiemmin pääkaiuttimina on ollut useimmille hifi-harrastajille tuttu HiFi 12/2 -pari ja niillä kaverina 55/2 -subbari. Loistavasti alapään hoitanut passiivinen 55/2 lähti nyt kierrätykseen tarpeettoman isokokoisena ja rumana möhkäleena ja pääkaiuttimet päätyvät myyntiin sitten kun hankin tilalle G kolmoset tai jotkin vastaavat. 12/2 toistaa siististi yllättävänkin alas (-6 dB 38Hz), mutta subbaria tuli silti ikävä saman tien.\nEn vaan ole ihan varma riittääkö G3-pari ilman subbaria ja F2:n (tai ehkä jopa 7060B:n) kanssa setin hinta taas nousee suunniteltua reilusti korkeammaksi. Yhtenä budjettivaihtoehtona on Amphion Helium 3, mutta niiden kanssa ei voi ajatellakaan pärjäävänsä ilman subbaria. Muotoilun osalta Geneleciä on vaikea päihittää ja vähemmän yllättäen myös hellasärö on samaa mieltä.\nSuurempi ongelma Genelecien kanssa on, ettei nykyisessä vahvistimessa (Denon AVR-X1200W) ole linjalähtöjä. Genelecin sivuilla on ohje tarvittavan linjasovittimen rakentamiseksi (kliks), mutta paikallisessa hifiliikkeessä olivat sitä mieltä, ettei sellaista kannattaisi käyttää. Perustelivat sillä, että kuulemma jollakin asiakkaalla oli alkanut toimintasavu katoamaan kaiuttimista. Se oli tosin joku valmis piuha ties mistä vinkuintiasta, joten en en tiedä mitä siinä oli sisällä ja millaisilla kytkennöillä, tai että mitä oli tarkalleen ottaen edes tapahtunut, joten sivuutin sen aika pitkälti mutujuttuna. Käsittääkseni vastaavia on käytetty laajemminkin hyvällä menestyksellä, enkä usko että Genelecikään sellaiseen ohjeistaisi, jos siinä olisi jotain merkittävää ongelmaa oikein kytkettynä.\nJa kun joku kysyy kuitenkin, että miksi juuri Genelec, niin ei se mikään pakkovalinta ole. Niistä on kuitenkin hyviä kokemuksia vuosien varrelta, ne ovat kestäviä ja sisustuksellisesti tyylikkäitä ja äänenlaatu on erinomainen. Lisäksi niissä on hyvin säätöjä erilaisia huonetiloja ajatellen. Miinuksena hinnassa on aina jonkin verran brändilisää. Mitään susirumia Behringereitä en kuitenkaan laittaisi olohuoneen aitiopaikalle vaikka ilmaiseksi saisi.\nSaattaa mennä osittain säätöjen piikkiin, kun G3:t on Anthemin perässä automaattisäädöillä ja M030 manuaalisesti DSP:llä säädetty, mutta astetta miellyttävämpi ja keskialue sulautuu paremmin diskanttiin. G3:lla tosin tuntuu löytyvän dynamiikkaa paremmin, leffakäytössä G3 loistaa. (Sijoitus voi myös suosia M030:iä, G3:n takana on iso ikkuna.)\nTäältä myös suositus lähikentässä Genelecin M-sarjallle. Olen omistanut molemmat M030 ja 8030A (eli G3 vastaava) ja äänelliset erot ovat todella pieniä. Erot tulivat itsellä esiin lähinnä sijoituksen aiheuttamista vaikutuksista. Rinnakkain en näitä kahta koskaan päässyt kuuntelemaan, mutta työpisteellä lähikentässä olevat M030 miellyttävät itseä suuresti. Sopivien jalustojen hankinnalla ja kaiuttimien suuntauksella oli huomattavasti suurempi vaikutus ääneen kuin dippi säädöillä. G3 on säätöjensä ja Isopod jalustan tarjoamien suuntaus mahdollisuuksien vuoksi varmasti helpompi sovitettava, mutta mikäli tila ei ole pahin mahdollinen ja kuuntelu tapahtuu varsinkin lähikentässä, suosittelen tutustumaan M-sarjaan paljon paremman hinta-laatusuhteen vuoksi.\nTästä olisi mielenkiintoista tietää enemmän. Kuitenkin paljon ovat testejä voittaneet eri kaiuttimilla.\nItse ostin 2 paria Audio Pro Addon T14 kajareita kun olivat tarjouksessa 249e/pari. Plus muutamat CCAudiot multiroom-toisto mielessä. Tässä olen nyt vähän testikuunnellut (CCAudio, FLAC tabletilta) ja en kyllä heti ihan tyytyväinen ole ollut, basson ja treblen joutui heti vääntämään ylös (basso täysille ja treble 1-2 napsua täydestä), että ääni rupesi kuulostamaan paremmalta. En mikään "kultakorva" ole mutta mitään ihan pilipalivehkeitäkään en pysty käyttämään. Musiikin kuunteluun nuo olisivat. Töllön parina on Yamahan joku ~200e soundbar. Riittää kerrostaloon.. varsinkin kun tulee erittäin myöhään yleensä katsottua elokuvia. Kuulokkeina langattomat Sennheiser RS-180 (näihinkin pitäisi laittaa CCAudio kiinni, pitäisi vain ratkaista, että miten saan myös tietokoneen samoihin kuulokkeisiin kiinni.. joku mikseri? Harmi kun ei tietikseltä saa mitenkään järkevästi soitettua CCAudioon).\nMuutama kysymys tuli mielen ja olen yrittänyt ottaa yhteyttä firmaan jo yli viikon mutta mitään vastausta ei kuulu. Nettisivun lomakkeen kautta pari, kahteen eri emailiin pari viestiä mutta ei mitään kuulu. Naamakirjassa en ole joten sitä kautta en pysty kontaktoimaan. Siellä ainakin näyttävät olevan hyvin aktiivisia eli firma ei ainakaan konkassa ole.\nOlikohan huono ostos? Monet kyllä kehuivat noita, varsinkin tuolla hinnalla.\nOnko kellään muulla noita? Paljonko nuo kuluttavat sähköä "auto-on" tilassa? Standbytä en haluaisi käyttää koska sitten pitäisi aina laittaa kajarit päälle kun haluaisi toistaa jotain CCAudion kautta. Toiseksi, kajarin takana on USB-latausta varten portti (max 5V, 1000mA), CCAudion laturissa lukee "output: 5V 1A", eli ei pitäisi mitään ongelmaa varmaan olla suoraan antaa virtaa CCAudiolle kajarin kautta? Vai onko tuo portti vain "hetkellisiä" akun lataamissesioita varten? Kolmanneksi, kaukosäädin, eikö siihen todella voi vaihtaa paristoja? Mikä se pieni reikä takakannessa on mistä voi painaa klemmarin päällä?\nKolmanneksi, kaukosäädin, eikö siihen todella voi vaihtaa paristoja? Mikä se pieni reikä takakannessa on mistä voi painaa klemmarin päällä?\nVoi, siihen paristoon pääsee käsiksi juurikin laittamalla klemmaria sisään siitä pienestä reiästä jolloin toiselta puolelta irtoaa se piirilevy missä on kaukosäätimen napit. Näin ainakin omassa addon-kaukosäätimessä.\nNo perhana, kokeilin kyllä siitä tökätä mutta mitään ei tapahtunut. Pitänee kokeilla uudestaan. Kiitos vastauksesta.\nJoo se voi vaatia pientä voimaa, omassani ko. piirilevy on kiinni pienillä vahvoilla magneeteilla.\nAudioPorojen ääni on kuin se tulisi jonkun metallisen pöntön läpi ja joku kääpiö kuristaisi sitä ääntä vielä lisää. AudioPoron tornimalliset löytyvät takakaiuttimina ja olen niitä kuunnellut joskus etukaiuttimina testimielessä, hyhhyh.\nParasta AudioPorossa oli paketin (ostin käytettynä) mukana tulleet puuvillaiset valkoiset ohuet käsineet hifistelyyn.\n... ja 1199 lisää.\nYhteensä: 3 253 (Jäsentä: 1 249, Vierasta: 2 004)


Yhteisyritys General Icon matkalla Kiinan markkinajohtajaksi sairaalaroboteissa - NewIcon Oy\nSuomalaisen ja kiinalaisen terveysteknologiayhtiön yhteisyritys on sitoutunut hankkimaan NewIconilta yhteensä satoja lääkehuollon automaatiolaitteita vuosien 2018–2022 välisenä aikana. Potentiaalisia asiakkaita ovat 1300 automaatioon soveltuvaa sairaalaa Kiinassa ja Hong Kongissa.\nSovituista lääkelaimennusroboteista yhtä käyttöönotetaan parhaillaan syöpähoitoja tarjoavassa Shandong Province Cancer Hospital -sairaalassa. Toinen puolestaan on koekäytössä Shandongin yliopiston Qilu-sairaalassa, jonne asennetaan suonensisäisesti annettavia antibiootteja käyttökuntoon valmistava IV ICON Twins -robotti syyskuussa.\nKiinalainen Highlight Health Investment Limited sijoittaa 4,5 miljoonaa euroa kuopiolaiseen terveysteknologiayhtiö NewIconiin. Kiinalaissijoitukset suomalaiseen teknologiaosaamiseen ovat lisääntyneet merkittävästi viime vuosina, EU-maissa ne ovat yhteensä jopa monikymmenkertaistuneet. Highlight […]\nKuopiolainen terveysteknologiayritys NewIcon on tehnyt markkina-avauksen Kiinaan. Yhtiö solmi kiinalaisen jälleenmyyjän kanssa kauppasopimuksen robotista, joka saattaa käyttökuntoon suonensisäisiä lääkkeitä. Innovatiivinen suomalaislaite toimitetaan loppuasiakkaalle kiinalaiseen sairaalaan syksyllä 2017. […]


Luoman Puutuote Oy Laituri Luoman Lumme, 2,3x15m + ponttonit | Netrauta.fi\nNäytä kaikki Luoman Puutuote Oy-tuotteet\nNäytä kaikki Ponttoonilaiturit\nLuoman LBX-2-7-6 on kevyt ja käytännöllinen laituri, joka soveltuu merellä ja isoilla järvillä suojaisiin paikkoihin. Keveyden ansiosta laituri soveltuu hyvin mataliin rantoihin. Laituri uppoaa omalla painollaan vain noin 15 cm. Näyttävä laituri on pituudeltaan 15 m ja leveydeltään 2,3 m.\nHuomioithan, että kuvassa näkyvä laituri on pituudeltaan 8,1 m. Malli LBX-2-7-6 on pituudeltaan 15 m.\nLaituripaketin mukana on vakiona kiinnitys, jolla laituri voidaan kiinnittää kiinteästi maahan, kallioon tai betoniin.\nKoska laiturin pituus on yli 9 m, valmistaja suosittelee joustavaa rantakiinnitystä. Joustavaan kiinnitykseen tarvitaan laiturin ulkopäähän ketjut, kiinnitystarvikkeet ja ankkuripainot (tilattava erikseen). Ketjun oikea pituus on n. 3 x veden syvyys tai matalilla vesillä niin pitkä, etteivät ankkuripainot jää laiturin ponttonien alle.\nKompakti, metrin levyinen Luoman-laituripenkki on ihastuttava lisä laiturisi nokkaan! Vilvoittele penkilläsi saunan jälkeen, nauti auringosta uintien välillä tai käy syvä keskustelu parhaan ystävän kanssa illan pimetessä. Upeat, mökkimiljööseenkin sopivat puiset penkit myydään kaks...\nValmislaituri päätyosa 1,8x2,7m\nValmislaituri käyntisilta 1,33x2,7\nValmislaituri UKM Greeny Jysky\n1 324,00 € 1 059,00 €